Dôležité právne oznámenie

|

32003D0479

Rozhodnutie Rady zo 16. júna 2003 o pravidlách pridelenia národných expertov a vojenského personálu na Generálny sekretariát Rady a o zrušení rozhodnutí z 25. júna 1997 a 22. marca 1999, rozhodnutia 2001/41/ES a rozhodnutia 2001/496/SZBP

Úradný vestník L 160 , 28/06/2003 S. 0072 - 0080 CS.ES Kapitola 18 Zväzok 02 S. 141  - 149 ET.ES Kapitola 18 Zväzok 02 S. 141  - 149 HU.ES Kapitola 18 Zväzok 02 S. 141  - 149 LT.ES Kapitola 18 Zväzok 02 S. 141  - 149 LV.ES Kapitola 18 Zväzok 02 S. 141  - 149 MT.ES Kapitola 18 Zväzok 02 S. 141  - 149 PL.ES Kapitola 18 Zväzok 02 S. 141  - 149 SK.ES Kapitola 18 Zväzok 02 S. 141  - 149 SL.ES Kapitola 18 Zväzok 02 S. 141  - 149

		Rozhodnutie Radyzo 16. júna 2003o pravidlách pridelenia národných expertov a vojenského personálu na Generálny sekretariát Rady a o zrušení rozhodnutí z 25. júna 1997 a 22. marca 1999, rozhodnutia 2001/41/ES a rozhodnutia 2001/496/SZBP(2003/479/ES)RADA EURÓPSKEJ ÚNIE,so zreteľom na Zmluvu o Európskej únii, a najmä na jej článok 28 ods. 1,so zreteľom na Zmluvu o založení Európskeho spoločenstva, a najmä na jej článok 207 ods. 2,keďže:(1) Pridelení národní experti (ďalej len "PNE") a pridelený národný vojenský personál (ďalej len "vojenskí pridelenci") by mali umožniť Generálnemu sekretariátu Rady (ďalej len "GSR") využívať vysoký stupeň ich vedomostí a odborných skúseností, najmä v oblastiach, v ktorých takéto odborné znalosti nie sú bežne dostupné.(2) Toto rozhodnutie by malo podporovať výmenu odborných skúseností a vedomostí v oblasti európskej politiky dočasným prideľovaním expertov zo štátnej správy členských štátov do GSR. Týmto rozhodnutím sa takisto zabezpečuje úzka spolupráca medzi Radou a vnútroštátnymi orgánmi alebo medzinárodnými organizáciami prostredníctvom pridelenia úradníkov GSR týmto správam alebo organizáciám.(3) PNE by mali byť vyberaní z vlád alebo ministerstiev členských štátov alebo z medzinárodných organizácií.(4) Práva a povinnosti PNE a vojenských pridelencov, ktoré sú ustanovené v tomto rozhodnutí, majú zabezpečiť, že svoje úlohy uskutočňujú výlučne v záujme GSR.(5) Vzhľadom na dočasnú povahu ich práce a ich osobitné postavenie, PNE a vojenskí pridelenci by nemali prevziať zodpovednosť za právomoci GSR, ktoré vykonáva podľa verejného práva.(6) Toto rozhodnutie by malo ustanoviť všetky podmienky, ktoré sa týkajú zamestnávania PNE a vojenských pridelencov a tieto by sa mali uplatňovať bez ohľadu na pôvod rozpočtových prostriedkov, z ktorých sa má výdavok uhradiť.(7) Naviac by sa mali vypracovať osobitné ustanovenia pre vojenských pridelencov GSR, ktorý má vytvoriť Vojenský štáb Európskej únie.(8) Vzhľadom na to, že tieto pravidlá nahrádzajú pravidlá, ktoré sú ustanovené v rozhodnutí z 25. júna 1997 a z 22. marca 1999, ako aj pravidlá, ktoré sú ustanovené v rozhodnutí 2001/41/ES a rozhodnutí 2001/496/SZBP, mali by sa tieto rozhodnutia zrušiť,ROZHODLA TAKTO:KAPITOLA IVŠEOBECNÉ USTANOVENIAČlánok 1Predmet úpravy1. Tieto pravidlá sa vzťahujú na pridelených národných expertov (ďalej len "PNE"), ktorí boli pridelení GSR vnútroštátnymi, regionálnymi alebo miestnymi verejnými správami. Rovnako sa vzťahujú na pridelených expertov z medzinárodnej organizácie.2. Osoby, na ktoré sa vzťahuje toto rozhodnutie, zostávajú počas svojho pridelenia zamestnancami svojho zamestnávateľa a sú naďalej platení svoji zamestnávateľom.3. GSR vykoná nábor PNE podľa požiadaviek a možností rozpočtu. Zástupca generálneho tajomníka vytvorí podmienky na takýto nábor.4. Okrem prípadov, keď zástupca generálneho tajomníka udelí výnimku, ktorá sa neuplatňuje v oblasti SZBP/SBOP, PNE musia byť štátnymi príslušníkmi členského štátu. PNE sú vyberaní zo štátnych príslušníkov členských štátov na čo najširšom geografickom základe. Členské štáty a GSR spolupracujú, aby bola čo najviac zabezpečená rovnováha medzi mužmi a ženami v súlade so zásadou rovnosti príležitostí.5. Pridelenie sa realizuje výmenou listov medzi Generálnym riaditeľstvom pre pracovníkov a administratívu GSR a stálou misiou príslušného členského štátu prípadne medzinárodnej organizácie. Jedno vyhotovenie pravidiel, ktoré sa vzťahujú na PNE na GSR, sa pripojí k výmene listov.Článok 2Doba pridelenia1. Doba pridelenia nesmie byť kratšia ako šesť mesiacov a nesmie prekročiť dva roky, pričom môže byť predĺžená postupne až na celkovú dobu nepresahujúcu štyri roky.2. Predpokladaná doba pridelenia sa určí na začiatku výmeny listov podľa článku 1 ods. 5. Rovnaký postup sa uplatní v prípade predĺženia pridelenia.3. PNE, ktorý už raz bol pridelený GSR, môže byť opätovne pridelený v súlade s internými pravidlami, ktoré ustanovujú maximálnu dobu pridelenia takýchto osôb v útvaroch GSR a za predpokladu, že sú splnené tieto podmienky:a) PNE spĺňa naďalej podmienky na pridelenie;b) medzi ukončením predošlého pridelenia a ďalším pridelením uplynula doba minimálne šesť mesiacov; ak pred ukončením prvého pridelenia PNE uzavrel ďalšiu dodatočnú zmluvu, šesťmesačná doba začne plynúť odo dňa ukončenia tejto zmluvy. Toto ustanovenie nezabraňuje GSR, aby akceptoval pridelenie PNE, ktorých prvé pridelenie trvalo menej než štyri roky a ktorých nové pridelenie nepresiahne zvyšný čas v rámci štvorročného obdobia.Článok 3Miesto prideleniaMiestom pridelenia PNE je Brusel alebo styčný úrad GSR.Článok 4Úlohy1. PNE pomáha úradníkom GSR alebo dočasným pracovníkom a vykonáva jemu pridelené úlohy.Vykonávané úlohy sa určia vzájomnou dohodou medzi GSR a správou, ktorá prideľuje národného experta v záujme útvaru a zohľadniac odbornosť kandidáta.2. PNE sa zúčastňuje na misiách a zasadnutiach:a) iba ak sprevádza úradníka GSR alebo dočasného pracovníka;b) individuálne ako pozorovateľ alebo výlučne na informačné účely.Generálny riaditeľ príslušného útvaru smie za určených okolností upustiť od tohto pravidla na základe osobitného mandátu, udeleného PNE po overení, že neexistuje ani možný konflikt záujmov. Pokiaľ generálny riaditeľ neudelil so súhlasom generálneho tajomníka/vysokého splnomocnenca osobitný mandát, nemôže PNE navonok zaväzovať GSR.3. GSR si ponecháva výlučnú právomoc za schválenie výsledkov úloh vykonaných PNE.4. Príslušné útvary GSR, zamestnávateľ PNE a PNE vynaložia všetko úsilie na to, aby sa vyhli konfliktu záujmov alebo náznakom takéhoto konfliktu vo vzťahu k úlohám PNE počas jeho pridelenia. Na tento účel GSR včas informuje PNE a jeho zamestnávateľa o predpokladaných úlohách a požiada každého z nich o písomné potvrdenie, že nemajú vedomosť o žiadnych dôvodoch, pre ktoré by PNE nemal byť zaradený na vykonávanie týchto úloh. Od PNE sa najmä požaduje, aby prehlásil, že neexistuje žiaden možný konflikt, ktorý sa týka jeho rodinných pomerov (najmä pracovnej činnosti blízkych rodinných príslušníkov alebo akýchkoľvek dôležitých finančných záujmov jeho alebo jeho blízkych rodinných príslušníkov) a navrhovaných úloh počas pridelenia.Zamestnávateľ a PNE sa zaväzujú oznámiť GSR všetky zmeny pomerov počas pridelenia, ktoré by mohli takýto konflikt spôsobiť.5. Pokiaľ GSR predpokladá, že povaha úloh zverených PNE si vyžaduje osobitnú bezpečnostné opatrenia, vykoná sa bezpečnostná previerka ešte pred pridelením PNE.6. V prípade nesplnenia ustanovení ods. 2, 3 a 4 tohto článku, GSR je oprávnený ukončiť pridelenie PNE za podmienok uvedených v článku 8.Článok 5Práva a povinnosti1. Počas doby pridelenia:a) PNE je povinný vykonávať svoje úlohy a konať výlučne v súlade so záujmami Rady;b) PNE je povinný zdržať sa akéhokoľvek konania, najmä vyjadrenia názoru na verejnosti, ktoré sa môže týkať jeho miesta v GSR;c) každý PNE, ktorý je v rámci výkonu svojich úloh vyzvaný rozhodnúť o postupe alebo výsledku záležitosti, v ktorej existuje jeho osobný záujem ovplyvňujúci jeho nezávislosť, je povinný informovať vedúceho útvaru, do ktorého bol pridelený;d) PNE nie je oprávnený sám alebo spoločne s inými osobami uverejňovať alebo nechať uverejňovať akýkoľvek text, ktorý sa týka činnosti Európskej únie bez povolenia v súlade s platnými pravidlami a podmienkami GSR. Toto povolenie sa nevydá len v prípade, ak je pravdepodobné, že predpokladané uverejnenie by mohlo mať dopad na záujmy Európskej únie;e) všetky práva, ktoré vyplynú z práce PNE pri vykonávaní jeho povinností sú vlastníctvom GSR;f) PNE je povinný zdržiavať sa v mieste pridelenia alebo vo vzdialenosti nie väčšej ako je potrebné na riadny výkon jeho činností;g) PNE je povinný pomáhať a radiť nadriadenej osobe, ktorej bol priradený, pričom nesie zodpovednosť voči svojmu nadriadenému za vykonávanie úloh, ktoré mu boli zverené;h) PNE nie je oprávnený pri vykonávaní svojich úloh prijímať žiadne pokyny od svojho zamestnávateľa alebo národnej vlády. Takisto je povinný zdržať sa akýchkoľvek činností v prospech svojho zamestnávateľa, vlády alebo akejkoľvek inej osoby, súkromnej spoločnosti alebo verejnej inštitúcie.2. Počas trvania pridelenia, ako aj po jeho skončení, je PNE povinný zachovávať mlčanlivosť o všetkých skutočnostiach a informáciách, o ktorých sa dozvedel v priebehu alebo v súvislosti s vykonávaním jeho úloh. PNE nie je oprávnený žiadnym spôsobom zverejniť akýkoľvek dokument alebo informáciu, ktoré zatiaľ neboli zverejnené alebo ich použiť na získanie osobného prospechu.3. Po skončení pridelenia je PNE naďalej viazaný povinnosťou konať bezúhonne a zachovávať mlčanlivosť pri vykonávaní nových pridelených úloh a pri prijatí určitých postov alebo výhod.Za týmto účelom, v priebehu troch rokov, ktoré nasledujú po dobe pridelenia, PNE je povinný bezodkladne informovať GSR o každej úlohe alebo povinnosti, ktoré je povinný uskutočniť v prospech svojho zamestnávateľa, mohli by vyvolať konflikt záujmov, ktorý sa týka úloh uskutočňovaných počas jeho pridelenia.4. PNE podlieha platným bezpečnostným pravidlám v GSR.5. Nesplnenie ustanovení tohto článku počas doby pridelenia oprávňuje GSR ukončiť pridelenie PNE za podmienok podľa článku 8.Článok 6Úroveň, odborné skúsenosti a jazykové znalosti1. Na pridelenie na GSR musí PNE spĺňať podmienku aspoň trojročnej praxe na plný pracovný úväzok v oblasti správy, vedeckej, technickej, poradenskej alebo dozornej činnosti, ktoré zodpovedajú činnostiam v triedach A alebo B, ako sú určené Služobným poriadkom úradníkov Európskych spoločenstiev a Podmienkami zamestnávania ostatných zamestnancov Európskych spoločenstiev. Pred pridelením je zamestnávateľ PNE povinný predložiť GSR potvrdenie o tom, že PNE bol jeho zamestnancom počas predošlých dvanástich mesiacoch.2. PNE v záujme uskutočňovania svojich úloh musí dôkladne ovládať jeden z jazykov Európskych spoločenstiev a mať dostatočné znalosti druhého jazyka.Článok 7Prerušenie pridelenia1. GSR je oprávnený za ním stanovených podmienok povoliť prerušenie pridelenia. Počas trvania prerušenia:a) sa nevyplácajú príspevky, ktoré sú uvedené v článku 15 a 16;b) výdavky, ktoré sú uvedené v článku 18 a 19 sa vyplácajú, ak pridelenie bolo prerušené na žiadosť GSR.2. GSR je povinný o tomto informovať zamestnávateľa PNE.Článok 8Ukončenie doby pridelenia1. Odlišne od ods. 2 sa môže pridelenie ukončiť na žiadosť GSR alebo zamestnávateľa PNE s trojmesačnou výpovednou lehotou. Takisto sa môže ukončiť na žiadosť PNE s trojmesačnou výpovednou lehotou so súhlasom GSR.2. Za určitých výnimočných okolností sa môže pridelenie ukončiť bez výpovednej lehoty:a) zo strany zamestnávateľa PNE, ak si to vyžadujú nevyhnutné záujmy zamestnávateľa;b) dohodou medzi GSR a zamestnávateľom, ak obidve strany o to požiadal PNE v prípade, ak si to vyžadujú dôležité osobné alebo pracovné záujmy PNE;c) zo strany GSR, ak si PNE nesplnil svoje povinnosti, ktoré mu vyplývajú z týchto pravidiel. PNE sa predtým umožní vyjadriť námietky na svoju obhajobu.3. GSR je povinný bezodkladne informovať zamestnávateľa PNE, ak dôjde k ukončeniu pridelenia podľa ods. 2 písm. c).KAPITELA IIPRACOVNÉ PODMIENKYČlánok 9Sociálne zabezpečenie1. Pre začatím doby pridelenia zamestnávateľ, ktorý vyslal PNE na pridelenie, preukáže GSR, že počas celej doby pridelenia bude PNE podliehať právnym predpisom sociálneho zabezpečenia, ktoré sa uplatňujú vo verejnej správe alebo medzinárodnej organizácii, ktorá PNE zamestnáva a ktorá prevezme zodpovednosť za výdavky vzniknuté v zahraničí.2. Od začatia pridelenia GSR poistí PNE pre prípad úrazu. GSR zabezpečí pre PNE kópiu poistných podmienok, ktorú dostane v deň, keď sa dostaví na príslušný útvar Generálneho riaditeľstva pre pracovníkov a administratívu, aby vyplnil potrebné administratívne náležitosti, ktoré sú spojené s pridelením.Článok 10Pracovný čas1. Na PNE sa vzťahujú platné pravidlá GSR o pracovnom čase. Zástupca generálneho tajomníka je oprávnený upraviť tieto pravidlá, ak si to potreby útvaru vyžadujú.2. PNE pracuje počas trvania pridelenia na plný úväzok. Na základe riadne odôvodnenej žiadosti generálneho riaditeľa a za predpokladu súladu so záujmami GSR, generálny riaditeľ pre pracovníkov a administratívu môže povoliť prácu na čiastočný úväzok so súhlasom jeho zamestnávateľa.3. V prípade povolenia práce na čiastočný úväzok je PNE povinný odpracovať najmenej polovicu plného pracovného času.4. PNE môže mať pružný pracovný čas, ak mu to povolí útvar, do ktorého bol pridelený. Povolenie je potrebné oznámiť príslušnému útvaru generálneho riaditeľstva pre pracovníkov a administráciu.5. Príspevok za prácu na smeny sa PNE môže vyplatiť v zmysle platných pravidiel GSR.Článok 11Neprítomnosť z dôvodu choroby alebo úrazu1. V prípade neprítomnosti z dôvodu choroby alebo úrazu je PNE povinný informovať čo najskôr svojho nadriadeného s uvedením svojho súčasného pobytu. Ak jeho neprítomnosť trvá viac ako tri dni, je povinný predložiť lekárske potvrdenie a môže byť požiadaný o podstúpenie lekárskej prehliadky zabezpečenej zo strany GSR.2. Ak najviac trojdňová neprítomnosť z dôvodu choroby alebo úrazu prekročí dvanásť dní za obdobie dvanástich mesiacov, PNE môže byť požiadaný o predloženie lekárskeho potvrdenia v prípade ďalšieho výskytu neprítomnosti z dôvodu choroby.3. Ak doba práceneschopnosti prekročí dobu jedného mesiaca alebo dobu vykonanej služby, vzhľadom na to, čo je dlhšie, vyplácanie príspevkov podľa článku 15 ods. 1 a 2 sa automaticky prerušuje. Toto ustanovenie sa nevzťahuje na prípady ochorenia, ktoré je spojené s tehotenstvom. Práceneschopnosť dotknutej osoby nesmie presiahnuť dobu jej pridelenia.4. Ak však PNE počas pridelenia utrpí pracovný úraz, dostáva naďalej príspevok v plnom rozsahu podľa článku 15 ods. 1 a 2 po celú dobu, počas ktorej nie je schopný pracovať, a to až do skončenia doby pridelenia.Článok 12Dovolenka za kalendárny rok, osobitná dovolenka a sviatky1. PNE má nárok na dva a pol pracovného dňa dovolenky za celý odpracovaný mesiac (30 dní za kalendárny rok).2. Nástup na dovolenku podlieha predchádzajúcemu povoleniu útvaru, ku ktorému je PNE pridelený.3. PNE sa môže na základe odôvodnenej žiadosti poskytnúť osobitná dovolenka v týchto prípadoch:- sobáš PNE: dva dni do roka,- vážne ochorenie manžela/manželky: do troch dní,- smrť manžela/manželky: štyri dni,- vážne ochorenie príbuzného vo vzostupnej línii: dva dni do roka,- smrť príbuzného vo vzostupnej línii: dva dni,- narodenie dieťaťa: dva dni,- vážne ochorenie dieťaťa: do dvoch dní,- smrť dieťaťa: štyri dni.4. Na základe riadne odôvodnenej žiadosti zo strany zamestnávateľa PNE GSR môže poskytnúť osobitnú dovolenku v trvaní do dvoch dní na základe posudzovania prípad od prípadu.5. V prípade práce na čiastočný úväzok sa pomerne kráti čas dovolenky.6. Dni nevyčerpanej dovolenky ku dňu skončenia doby pridelenia prepadajú.Článok 13Materská dovolenka1. PNE, ktorá je tehotná, sa poskytne materská dovolenka v trvaní šestnástich týždňov, počas ktorých dostáva príspevky podľa článku 15.2. PNE, ktorá kojí, môže byť, na základe lekárskeho potvrdenia preukazujúceho túto skutočnosť, na žiadosť poskytnutá osobitná dovolenka v trvaní najviac štyroch týždňov plynúcich od skončenia jej materskej dovolenky, počas ktorých dostáva príspevky určené v článku 15.3. Ak vnútroštátne právne predpisy zamestnávateľa PNE poskytujú dlhšiu materskú dovolenku, pridelenie sa prerušuje po tú dobu, ktorá presahuje dobu poskytovanú GSR. V takomto prípade sa na konci pridelenia pridáva doba zodpovedajúca dobe prerušeniu, ak to záujmy GSR oprávňujú.4. Inak môže PNE požiadať o prerušenie pridelenia, aby vyčerpala celý čas priznanej materskej dovolenky a dovolenky na kojenie. V takomto prípade sa na konci pridelenia pridáva doba zodpovedajúca dobe prerušenia, ak to záujmy GSR oprávňujú.Článok 14Správa a kontrolaPoskytovanie a kontrola dovolenky prináleží správe GSR. Zodpovednosť za kontrolu pracovného času a pracovné absencie prináleží generálnemu riaditeľstvu alebo útvaru, ktorému bol PNE pridelený.KAPITELA IIIPRÍSPEVKY A VÝDAVKYČlánok 15Príspevok na živobytie1. PNE má nárok na denný príspevok na živobytie počas celej doby pridelenia. Ak vzdialenosť medzi miestom bydliska a miestom pridelenia je najviac 150 km, denný príspevok predstavuje sumu 26,78 eur. Ak je táto vzdialenosť väčšia ako 150 km, denný príspevok predstavuje sumu 107,1 eur.2. Ak PNE nedostal náhradu výdavkov za presťahovanie od GSR ani od svojho zamestnávateľa, vyplatí sa mu dodatočný mesačný príspevok podľa nižšie uvedenej tabuľky:Vzdialenosť medzi miestom bydliska a miestom pridelenia | Suma v eurách |0 – 150 | 0 |> 150 | 68,85 |> 300 | 122,40 |> 500 | 198,90 |> 800 | 321,30 |> 1300 | 504,90 |> 2000 | 604,35 |Tento príspevok sa vypláca za každý mesiac spätne.3. Tieto príspevky sa vyplácajú za obdobie služobnej cesty, dovolenky za rok, materskej dovolenky, osobitnej dovolenky a sviatkov poskytnutých zo strany GSR.4. PNE, ktorého zvyčajné miesto bydliska alebo miesto výkonu hlavnej pracovnej činnosti sa počas trojročného obdobia, ktoré končí šesť mesiacov pred začatím pridelenia, nenachádza vo vzdialenosti väčšej ako 150 km od miesta pridelenia, dostáva denný príspevok na živobytie vo výške 26,78 eur. Na účely tohto ustanovenia sa nezohľadňujú okolnosti, ktoré vyplývajú z práce vykonanej PNE pre iný štát ako pre ten, do ktorého bol pridelený alebo pre medzinárodnú organizáciu.5. Na začiatku pridelenia dostane PNE preddavok zodpovedajúci sume denného príspevku na živobytie, ktorý sa poskytuje na obdobie 75 dní, na základe čoho nárok na ďalší takýto príspevok počas tohto obdobia zaniká. Ak sa pridelenie v GSR skončilo pred uplynutím obdobia, ktoré sa zohľadňuje na výpočet preddavku, PNE je povinný vrátiť sumu, ktorá zodpovedá zostávajúcej časti tohto obdobia.6. Počas výmeny listov podľa článku 1 ods. 5 je GSR informovaný o každej obdobnej platbe, ako je uvedená v ods. 1 tohto článku, ktorá sa poskytne PNE. Každá takáto platba sa odráta od sumy, ktorú GSR poskytol podľa ods. 1 tohto článku.7. Výška denných a mesačných príspevkov sa prispôsobuje každý rok bez spätného účinku podľa úpravy základných platov úradníkov Európskych spoločenstiev v Bruseli a Luxemburgu.8. Pre PNE, ktorí sú pridelení do styčného úradu GSR, môže generálny riaditeľ pre administratívu a protokol na základe odôvodneného rozhodnutia denný príspevok na živobytie podľa tohto článku nahradiť príspevkom na ubytovanie, ak je to opodstatnené na základe osobitných okolností v krajine pridelenia.Článok 16Dodatočný paušálny príspevok1. Primerane dostane PNE dodatočný paušálny príspevok, ktorý sa rovná rozdielu medzi hrubým ročným platom (bez rodinných prídavkov) vyplateným jeho zamestnávateľom plus denným príspevkom na živobytie, ktorý poskytuje GSR a základným platom, ktorý sa vypláca úradníkovi na úrovni stupňa 1 triedy A 8 alebo triedy B 5 závisiacim od kategórie, do ktorej bol PNE zaradený, okrem prípadov, keď miesto bydliska PNE nie je vzdialené viac ako 150 km od miesta pridelenia.2. Výška tohto príspevku sa prispôsobuje každý rok bez spätného účinku podľa úpravy základných platov úradníkov Európskych spoločenstiev.Článok 17Miesto bydliska1. Miestom bydliska na účely týchto pravidiel sa rozumie miesto, v ktorom PNE vykonáva svoje úlohy pre zamestnávateľa bezprostredne pred svojím pridelením. Miestom pridelenia sa rozumie miesto, v ktorom sa nachádza útvar GSR, ku ktorému bol PNE pridelený. Obidve miesta sa určia vo výmene listov uvedenej v článku 1 ods. 5.2. Ak národný expert v čase pridelenia ako PNE už vykonáva svoju činnosť mimo ústredia zamestnávateľa, za miestom bydliska sa považuje to miesto, ktoré je bližšie k miestu pridelenia.3. Miesto bydliska sa považuje za miesto pridelenia, ak:a) miesto zvyčajného bydliska alebo vykonávania hlavnej pracovnej činnosti počas trojročného obdobia, ktoré končí šesť mesiacov pred začatím pridelenia, sa nenachádza vo vzdialenosti väčšej ako 150 km od miesta pridelenia; alebob) v čase požiadavky GSR o pridelenie je miestom pridelenia hlavné miesto bydliska manžel/manželky alebo každého jeho nezaopatreného dieťaťa.Nakoniec miesto bydliska, ktoré nie je vo väčšej vzdialenosti ako 150 km od miesta pridelenia, sa považuje za miesto bydliska.4. Na účely uplatňovania tohto článku sa nezohľadňujú okolnosti, ktoré vyplývajú z práce vykonanej PNE pre iný štát ako pre ten, do ktorého bol pridelený alebo pre medzinárodnú organizáciu.Článok 18Cestovné výdavky1. PNE, ktorého miesto pobytu sa nachádza vo vzdialenosti väčšej ako 150 km, má nárok na náhradu cestovných výdavkov:a) pre PNE:- za cestu z miesta bydliska do miesta pridelenia na začiatku pridelenia,- za cestu z miesta pridelenia do miesta bydliska na konci pridelenia;b) pre manžela/manželku a nezaopatrené deti PNE za predpokladu, že žijú spoločne s PNE a GSR uhradí výdavky na sťahovanie:- z miesta bydliska do miesta pridelenia na začiatku pridelenia v čase sťahovania,- z miesta pridelenia do miesta bydliska na konci pridelenia.2. S výnimkou použitia leteckej dopravy sa uhrádza paušálna suma, ktorej limit je určený tarifou v železničnej doprave za cestovné v druhej triede bez príplatkov. Toto ustanovenie sa použije aj na dopravu autom. Ak cesta železničnou dopravou presiahne 500 km alebo ak bežná cesta zahŕňa aj námornú dopravu, nahrádzajú sa výdavky na cestu leteckou dopravou do výšky zľavnenej ceny letenky (PEX alebo APEX) po predložení letenky a palubného lístka.3. Odlišne od ustanovenia ods. 1 PNE, ktorí preukážu, že po skončení pridelenia budú vykonávať svoju pracovnú činnosť v inom mieste ako v mieste pred pridelením, majú nárok na náhradu cestovných výdavkov, ktoré súvisia s dopravou do tohto iného miesta, a to do výšky limitu podľa predošlého odseku. Náhrada nezahŕňa platbu za sumu, ktorá prevyšuje sumu, na akú by mal PNE nárok v prípade návratu do miesta pobytu.4. Ak sa PNE presťahoval z miesta pobytu do miesta jeho pridelenia, má každoročne nárok na paušálnu náhradu rovnajúcu sa nákladom na spiatočnú cestu z miesta jeho pridelenia do miesta jeho bydliska pre neho samotného, jeho manžela/manželku a každé nezaopatrené dieťa na základe platných podmienok v GSR.Článok 19Výdavky na sťahovanie1. S výnimkou uplatňovania druhej vety článku 15 ods. 4, PNE je oprávnený presťahovať svoj hnuteľný majetok z miesta bydliska do miesta pridelenia na náklady GSR po získaní jeho predchádzajúceho súhlasu a podľa pravidiel platných v GSR v čase poskytnutia náhrady sťahovacích výdavkov za týchto podmienok:a) prvá doba pridelenia trvá dva roky;b) miesto bydliska PNE musí byť minimálne 100 km od miesta pridelenia;c) presťahovanie sa musí uskutočniť do šiestich mesiacov odo dňa začatia pridelenia;d) žiadosť o súhlas musí byť podaná minimálne dva mesiace pred predpokladaným termínom sťahovania;e) výdavky na sťahovanie neuhrádza zamestnávateľ PNE;f) PNE musí GSR zaslať originály cenových kalkulácií, cenových dokladov a faktúr, ako aj potvrdenie od PNE, ktoré potvrdzuje, že zamestnávateľ neuhrádza výdavky na sťahovanie.2. S výnimkou ustanovení ods. 3 a 4, PNE, ktorého výdavky na sťahovanie do miesta pridelenia sa uhradili, pri skončení pridelenia a po predchádzajúcom súhlase, má nárok na náhradu výdavkov na sťahovanie z miesta pridelenia do miesta bydliska, podľa pravidiel platných v GSR v čase poskytnutia náhrady sťahovacích výdavkov, pokiaľ sú splnené podmienky, ktoré sú určené v ods. 1 písm. d), e) a f) a tieto podmienky:a) sťahovanie sa nemôže uskutočniť skôr ako tri mesiace pred uplynutím doby pridelenia;b) sťahovanie sa musí skončiť najneskôr do šiestich mesiacov po skončení pridelenia.3. PNE, ktorého pridelenie je ukončené na jeho žiadosť alebo na žiadosť jeho zamestnávateľa pred uplynutím dvoch rokov od začiatku pridelenia, nemá nárok na náhradu sťahovacích výdavkov do miesta bydliska.4. Ak PNE preukáže, že miesto, kde vykonáva svoju hlavnú činnosť, sa zmenilo, môžu sa výdavky na sťahovanie do tohto nového miesta uhradiť, avšak iba v takej výške, ktorá by bola uhradená v prípade sťahovania do miesta bydliska.Článok 20Služobné cesty a výdavky na služobné cesty1. PNE môže byť vyslaný na služobnú cestu za podmienok, ktoré sú uvedené v článku 4.2. Výdavky spojené so služobnými cestami sa uhrádzajú v súlade s ustanoveniami platnými v GSR.Článok 21Odborné vzdelávaniePNE má nárok zúčastniť sa odborného vzdelávania, ktoré organizuje GSR, ak takéto odborné vzdelávanie GSR umožňuje. Pri rozhodovaní o povolení odborného vzdelávania sa zohľadňujú odôvodnené PNE, najmä s ohľadom na jeho profesionálnu kariéru po skončení pridelenia.Článok 22Správne ustanovenia1. PNE je povinný sa dostaviť v prvý deň pridelenia na príslušný útvar Generálneho riaditeľstva pre pracovníkov a administratívu, aby vyplnil potrebné správne formality. Túto povinnosť je povinný splniť buď k prvému, alebo k 16. dňu mesiaca.2. PNE priradený k styčnému úradu GSR je povinný sa dostaviť na príslušný útvar GSR v mieste jeho pridelenia.3. Platby realizujú príslušné útvary GSR v eurách na bankový účet otvorený v bankovej inštitúcii, ktorá sa nachádza v mieste pridelenia.KAPITELA IVUPLATNENIE PRAVIDIEL PRE NÁRODNÝCH VOJENSKÝCH PRIDELENCOVČlánok 23Pravidlá vzťahujúce sa na vojenských pridelencovPravidlá ustanovené v článkoch 24 až 33 sa vzťahujú aj na vojenských pridelencov pridelených na GSR s cieľom vytvorenia Vojenského štábu Európskej únie podľa rozhodnutia Rady 2001/80/SZBP z 22. januára 2001 o zriadení Vojenského štábu Európskej únie [1].Článok 24PodmienkyVojenskí pridelenci musia slúžiť v ozbrojených silách členského štátu po celý čas ich pridelenia. Tieto osoby musia byť štátnymi príslušníkmi členského štátu.Článok 25NáborOdlišne od druhej vety článku 1 ods. 3, opatrenia na nábor vojenských pridelencov prijme generálny tajomník/vysoký splnomocnenec.Článok 26Výmena listovNa účely uplatňovania ustanovení článku 1 ods. 5 sa výmena listov uskutoční medzi generálnym tajomníkom/vysokým splnomocnencom a stálou misiou príslušného členského štátu.Článok 27Doba pridelenia1. Odlišne od článku 2 ods. 1, dĺžka pridelenia nesmie byť kratšia ako šesť mesiacov a nesmie prekročiť tri roky, pričom môže byť predĺžená postupne až na celkovú dobu nepresahujúcu štyri roky.2. Odlišne od článku 2 ods. 3 písm. b), okrem výnimočných prípadov musia uplynúť medzi ukončením predchádzajúceho pridelenia a začatím nového pridelenia minimálne tri roky, keď to okolnosti pripúšťajú a po dohode s generálnym tajomníkom/vysokým splnomocnencom.Článok 28ÚlohyOdlišne od článku 4 ods. 1, vojenskí pridelenci, ktorí konajú z poverenia generálneho tajomníka/vysokého splnomocnenca, plnia misie, vykonávajú úlohy a plnia im pridelené úlohy v súlade s prílohou k rozhodnutiu 2001/80/SZBP.Článok 29Vonkajšie záväzkyOdlišne od článku 4 ods. 2, vojenskí pridelenci nemôžu zaväzovať GSR navonok voči tretím osobám, okrem osobitného mandátu udeleného z poverenia generálneho tajomníka/vysokého splnomocnenca.Článok 30Bezpečnostné previerkyOdlišne od článku 4 ods. 5, vo výmene listov podľa článku 1 ods. 5 musia byť dohodnuté primerané bezpečnostné previerky vojenských pridelencov, ktorých stupeň nesmie byť nižší ako TAJNÉ.Článok 31Odborná praxOdlišne od článku 6 ods. 1, vojenskí pridelenci, ktorí pracujú na úrovni referentov alebo poradcov a preukazujú vysoký stupeň odbornej spôsobilosti na úlohy, ktoré sa majú plniť, môžu byť pridelení na GSR.Článok 32Prerušenie a ukončenie pridelenia1. Povolenie podľa článku 7, o ktoré požiadajú vojenskí pridelenci, udeľuje generálny tajomník/vysoký splnomocnenec.2. Odlišne od článku 8, pridelenie môže byť ukončené, ak to záujmy GSR alebo štátnej správy prideleného vojenského pridelenca vyžadujú alebo z iných odôvodnených príčin.Článok 33Závažné porušenie povinností1. Odlišne od článku 8 ods. 3, pridelenie môže byť ukončené bez poskytnutia výpovednej lehoty vo vážnych prípadoch úmyselného porušenia povinností vojenského pridelenca alebo ich vážneho porušenia z nedbanlivosti. Takéto rozhodnutie vydá generálny tajomník/vysoký splnomocnenec po tom, ako bola dotknutej osobe umožnené vyjadriť námietky sa na svoju obhajobu. Pred vydaním rozhodnutia generálny tajomník/vysoký splnomocnenec oboznámi stálu misiu členského štátu, ktorého štátnym príslušníkom je vojenský pridelenec. Na základe takéhoto rozhodnutia sa príspevky podľa článku 18 a 19 ďalej neposkytujú.Rozhodnutiu podľa ods. 1 môže predchádzať prerušenie pridelenia vojenského pridelenca z dôvodu závažného porušenia povinností, ktoré voči nemu uplatní generálny tajomník/vysoký splnomocnenec po tom, ako bolo dotknutej osobe umožnené vyjadriť námietky na svoju obhajobu. Počas trvania takéhoto prerušenia, ktoré nemôže prekročiť dobu troch mesiacov, sa príspevky podľa článku 15 a 16 nevyplácajú.2. Generálny tajomník/vysoký splnomocnenec môže upozorniť vnútroštátne orgány na akékoľvek porušenie pravidiel o pridelení, ktoré sú ustanovené v tomto rozhodnutí, zo strany vojenského pridelenca.3. Pridelený vojenský pridelenec naďalej podlieha vnútroštátnym disciplinárnym predpisom.Článok 34Pracovný časUstanovenie druhej vety článku 10 ods. 2 sa nevzťahuje na vojenských pridelencov.Článok 35Osobitná dovolenkaOdlišne od článku 12 ods. 4, GSR môže poskytnúť neplatenú dodatočnú osobitnú dovolenku na účely odborného vzdelávania zo strany zamestnávateľa na základe riadne odôvodnenej žiadosti zamestnávateľa.Článok 36PríspevkyOdlišne od článku 15 ods. 1 a článku 16, vo výmene listov podľa článku 1 ods. 5 sa môže stanoviť, že príspevky podľa uvedených článkov sa nebudú poskytovať.Článok 37Miesto bydliska1. Za miesto bydliska vojenského pridelenca sa považuje hlavné mesto členského štátu, ktorého je štátnym príslušníkom, ak sa podľa článku 17 ods. 1, 2 a 3 písm. a) miesto jeho bydliska nachádza vo vzdialenosti najviac 150 km od miesta pridelenia.2. Za miesto bydliska vojenského pridelenca sa považuje hlavné mesto členského štátu, ktorého je štátnym príslušníkom, ak sa miesto trvalého bydliska jeho manžela/manželky alebo dieťaťa (detí), ktoré sú uvedené v článku 17 ods. 3 písm. b) nachádza v inom členskom štáte ako je miesto pridelenia.KAPITELA VZÁVEREČNÉ USTANOVENIAČlánok 38Zrušovacie ustanoveniaZrušujú sa tieto rozhodnutia:- rozhodnutie Rady z 25. júna 1997 o pravidlách pridelenia národných expertov na Generálny sekretariát Rady (generálne riaditeľstvo pre spravodlivosť a vnútorné veci) v súvislosti s vykonávaním plánu na zlepšenie boja proti organizovanému zločinu,- rozhodnutie Rady z 22. marca 1999 o pravidlách pridelenia národných expertov na Generálny sekretariát Rady (generálne riaditeľstvo pre spravodlivosť a vnútorné veci) v súvislosti so spoločným hodnotením prijatia, uplatňovania a účinného vykonávania acquis Európskej únie v oblasti spravodlivosti a vnútorných vecí kandidátskymi krajinami,- rozhodnutie Rady 2001/41/ES z 22. decembra 2001 o pravidlách pridelenia národných expertov na Generálny sekretariát Rady v súvislosti s programom výmen úradníkov Generálneho sekretariátu Rady Európskej únie a úradníkov štátnych správ jednotlivých členských štátov a medzinárodných organizácií [2] a- rozhodnutie Rady 2001/496/SZBP z 25. júna 2001 o pravidlách pridelenia národných expertov na Generálny sekretariát Rady v súvislosti s vytvorením Vojenského štábu Európskej únie [3].Článok 39ÚčinnosťToto rozhodnutie nadobúda účinnosť v deň jeho uverejnenia v Úradnom vestníku Európskej únie.Toto rozhodnutie sa uplatňuje od prvého dňa mesiaca nasledujúceho po nadobudnutí jeho účinnosti pre každé nové pridelenie alebo pre každé predĺženie pridelenia.V Luxemburgu 16. júna 2003Za RadupredsedaG. Papandreou[1] Ú. v. ES L 27, 30.1.2001, s. 7.[2] Ú. v. ES L 11, 16.1.2001, s. 35. Rozhodnutie zmenené a doplnené rozhodnutím 2002/34/ES (Ú. v. ES L 15, 17.1.2002, s. 29).[3] Ú. v. ES L 181, 4.7.2001, s. 1. Rozhodnutie zmenené a doplnené rozhodnutím 2002/34/ES.--------------------------------------------------


title: Rozhodnutie Rady 2014/475/SZBP z  18. júla 2014 , ktorým sa mení rozhodnutie 2014/145/SZBP o reštriktívnych opatreniach vzhľadom na konanie, ktorým sa narúša alebo ohrozuje územná celistvosť, zvrchovanosť a nezávislosť Ukrajiny

text:
               19.7.2014

               SK

               Úradný vestník Európskej únie

               L 214/28

         ROZHODNUTIE RADY 2014/475/SZBP
   z 18. júla 2014,
   ktorým sa mení rozhodnutie 2014/145/SZBP o reštriktívnych opatreniach vzhľadom na konanie, ktorým sa narúša alebo ohrozuje územná celistvosť, zvrchovanosť a nezávislosť Ukrajiny
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 29,
   keďže:

               (1)

               Rada 17. marca 2014 prijala rozhodnutie 2014/145/SZBP (1).

               (2)

               Vzhľadom na vážnosť situácie na Ukrajine by sa podmienky pre zmrazenie finančných prostriedkov a hospodárskych zdrojov mali rozšíriť tak, aby sa zamerali na právnické osoby, subjekty alebo orgány, ktoré materiálne alebo finančne podporujú konanie, ktorými sa narúša alebo ohrozuje územná celistvosť, zvrchovanosť a nezávislosť Ukrajiny.

               (3)

               Na vykonanie uvedených opatrení je potrebná ďalšia činnosť Únie.

               (4)

               Rozhodnutie 2014/145/SZBP by sa malo zodpovedajúcim spôsobom zmeniť,

         PRIJALA TOTO ROZHODNUTIE:
   Článok 1
   Článok 2 ods. 1 rozhodnutia Rady 2014/145/SZBP sa nahrádza takto:

      „1.   Zmrazujú sa všetky finančné prostriedky a hospodárske zdroje, ktoré patria, sú vo vlastníctve, v držbe alebo pod kontrolou:

                  —

                  fyzických osôb, ktoré sú zodpovedné za aktívnu podporu alebo vykonávanie činností alebo politík, ktorými sa narúša alebo ohrozuje územná celistvosť, zvrchovanosť a nezávislosť Ukrajiny, alebo stabilita alebo bezpečnosť Ukrajiny, alebo ktorými sa kladú prekážky v práci medzinárodných organizácií na Ukrajine, a fyzických alebo právnických osôb, subjektov alebo orgánov, ktoré sú s nimi spojené,

                  —

                  právnických osôb, subjektov alebo orgánov, ktoré materiálne alebo finančne podporujú konanie narúšajúce alebo ohrozujúce územnú celistvosť, zvrchovanosť a nezávislosť Ukrajiny alebo

                  —

                  právnických osôb, subjektov alebo orgánov na Kryme alebo v Sevastopole, ktorých vlastníctvo sa previedlo v rozpore s ukrajinským právom, alebo právnických osôb, subjektov alebo orgánov, v prospech ktorých sa takýto prevod uskutočnil,

            ako sa uvádzajú v prílohe.“

   Článok 2
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

      V Bruseli 18. júla 2014

            Za Radu

            predseda

         S. GOZI

      (1)  Rozhodnutie Rady 2014/145/SZBP zo 17. marca 2014 o reštriktívnych opatreniach vzhľadom na konanie, ktorým sa narúša alebo ohrozuje územná celistvosť, zvrchovanosť a nezávislosť Ukrajiny (Ú. v. EÚ L 78, 17.3.2014, s. 16).


title: Rozhodnutie Rady z 19. júna 1989 o založení Výboru pre štatistické programy Európskych spoločenstiev

text:
Dôležité právne oznámenie

|

31989D0382

Úradný vestník L 181 , 28/06/1989 S. 0047 - 0047 Fínske špeciálne vydanie: Kapitola 13 Zväzok 19 S. 0021  Švédske špeciálne vydanie: Kapitola 13 Zväzok 19 S. 0021

		Rozhodnutie Radyz 19. júna 1989o založení Výboru pre štatistické programy Európskych spoločenstiev(89/382/EHS, Euratom)RADA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva,so zreteľom na Zmluvu o založení Európskeho spoločenstva atómovej energie,so zreteľom na návrh Komisie predložený Komisiou,so zreteľom na stanovisko Európskeho parlamentu [1],keďže rezolúcia Rady z 19. júna 1989 o vykonávaní plánu prioritných akcií v oblasti štatistických informácií: Štatistický program Európskych spoločenstiev (1989 – 1992) [2] zdôraznila potrebu komplexného a koherentného štatistického programu na podporu cieľov Európskych spoločenstiev;keďže pri vykonávaní štatistického programu sa vyžadujú rozhodnutia, ktoré reagujú na potreby spoločenstva, stanovenie priorít a zavedenie postupov na zlepšenie existujúcej úzkej spolupráce medzi členskými štátmi a Komisiou;keďže na to, aby vznikla takáto spolupráca, by sa mal zriadiť výbor s povinnosťou pomáhať Komisii pri vykonávaní štatistických programov Európskych spoločenstiev;keďže je žiaduce, aby boli v tejto spolupráci zahrnuté všetky oblasti obsiahnuté v štatistických programoch Európskych spoločenstiev,ROZHODLA TAKTO:Článok 1Týmto sa zriaďuje Výbor pre štatistický program, ďalej nazývaný výbor, ktorý sa skladá zo zástupcov štatistických úradov členských štátov a ktorému predsedá zástupca Komisie (Generálny riaditeľ Štatistického úradu Európskych spoločenstiev).Článok 2Výbor pomáha Komisii pri všeobecnej koordinácii viacročných štatistických programov, aby sa zabezpečilo, že činnosti, ktoré sa majú vykonať, sa zhodujú s tými činnosťami, o ktorých sa rozhodlo v národných štatistických programoch.Článok 3Komisia sa radí s výborom o:a) opatreniach, ktoré má v úmysle vykonať na dosiahnutie cieľov uvádzaných vo viacročných štatistických programoch a o prostriedkoch a časových harmonogramoch na ich dosiahnutie;b) trendoch vo viacročných štatistických programoch;c) akejkoľvek ďalšej otázke, najmä o metodických otázkach vyplývajúcich so stanovenia alebo vykonávania štatistických programov, ktoré predloží jeho predseda ako vlastný podnet alebo na požiadanie členského štátu.Článok 4Výbor ďalej vykonáva také funkcie, ktoré mu prislúchajú z aktov Rady v oblasti štatistiky, v súlade s postupmi stanovenými v týchto nariadeniach v súlade s rozhodnutím 87/373/EHS [3].Článok 5Výbor pripraví výročnú správu obsahujúcu vyhodnotenie štatistickej práce, za ktorú je zodpovedný. Správa zašle Komisia Európskemu parlamentu a Rade.Článok 6Komisia vypracuje svoj rokovací poriadok.V Luxemburgu 19. júna 1989Za RadupredsedaC. Solchaga Catalan[1] Ú. v. ES C 158, 26.6.1989.[2] Ú. v. ES C 162, 29.6.1989, s. 1.[3] Ú. v. ES L 197, 18.7.1987, s. 33.--------------------------------------------------


title: 2011/121/EÚ: Rozhodnutie Komisie z  21. februára 2011 , ktorým sa stanovujú ciele výkonnosti Európskej únie a varovné prahy pre poskytovanie letových navigačných služieb v rokoch 2012 až 2014  Text s významom pre EHP

text:
               23.2.2011

               SK

               Úradný vestník Európskej únie

               L 48/16

         ROZHODNUTIE KOMISIE
   z 21. februára 2011,
   ktorým sa stanovujú ciele výkonnosti Európskej únie a varovné prahy pre poskytovanie letových navigačných služieb v rokoch 2012 až 2014
   (Text s významom pre EHP)
   (2011/121/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 549/2004 z 10. marca 2004, ktorým sa stanovuje rámec na vytvorenie jednotného európskeho neba (rámcové nariadenie) (1), a najmä na jeho článok 11 ods. 1,
   keďže:

               (1)

               V nariadení Komisie (EÚ) č. 691/2010 z 29. júla 2010, ktorým sa stanovuje systém výkonnosti letových navigačných služieb a sieťových funkcií a mení a dopĺňa nariadenie Komisie (ES) č. 2096/2005, ktorým sa ustanovujú spoločné požiadavky na poskytovanie leteckých navigačných služieb (2), sa ustanovuje, že Komisia prijme ciele výkonnosti celej Európskej únie.

               (2)

               Komisia viedla 27. mája 2010 konzultáciu o koncepcii a postupoch stanovovania cieľov výkonnosti celej Európskej únie, na ktorej sa zúčastnili všetky zainteresované strany uvedené v článku 10 ods. 3 nariadenia (ES) č. 549/2004.

               (3)

               Podľa článku 3 nariadenia (EÚ) č. 691/2010 vymenovala Komisia 29. júla 2010 orgán na preskúmanie výkonnosti, ktorý jej pomáha pri realizácii systému výkonnosti.

               (4)

               Orgán na preskúmanie výkonnosti pripravil v spolupráci s EASA návrhy cieľov výkonnosti celej Európskej únie, ktoré boli v súlade s článkom 9 ods. 1 nariadenia (EÚ) č. 691/2010 predložené 2. augusta 2010 na konzultáciu so zainteresovanými stranami.

               (5)

               V spolupráci s EASA sa overil súlad cieľov výkonnosti celej Európskej únie týkajúcich sa životného prostredia, kapacity a nákladovej efektívnosti, ktoré navrhol orgán na preskúmanie výkonnosti, s prvoradými bezpečnostnými cieľmi.

               (6)

               Orgán na preskúmanie výkonnosti poskytol Komisii 27. septembra 2010 odporúčania týkajúce sa cieľov výkonnosti celej Európskej únie v období rokov 2012 – 2014 v správe, v ktorej zdôvodnil každé odporúčanie opisom predpokladov a logických dôvodov stanovenia cieľov a ktorej prílohou bol dokument o konzultácii so zhrnutím konzultačného procesu, ako aj dokument s odpoveďami na pripomienky, v ktorom sa uvádza spôsob, akým boli zohľadňované pripomienky pri príprave odporúčaní Komisii.

               (7)

               Ciele výkonnosti celej Európskej únie sa zakladajú na informáciách, ktoré mala k dispozícii Komisia a orgán na preskúmanie výkonnosti k 24. novembru 2010. Podľa predpovedí, ktoré poskytli členské štáty Komisii a Eurocontrolu v súlade s ustanoveniami nariadenia Komisie (ES) č. 1794/2006 (3), by priemerná stanovená jednotková sadzba celej Európskej únie za letecké traťové navigačné služby (vyjadrená v reálnych hodnotách, EUR z roku 2009) v roku 2014 predstavovala 55,91 EUR s ročnými medzihodnotami 58,38 EUR v roku 2012 a 56,95 EUR v roku 2013. Tieto hodnoty zohľadňujú najnovšie plánované náklady agentúry Eurocontrol vrátane jednorazového zníženia o 0,69 EUR na traťovú obslužnú jednotku pre členské štáty EÚ v roku 2011. S prihliadnutím na správu orgánu na preskúmanie výkonnosti a na zvýšenie efektívnosti, ktoré sa dá očakávať od postupného a koordinovaného uplatňovania všetkých prvkov druhého balíka o jednotnom európskom nebi, zastáva Komisia názor, že cieľ efektívnosti nákladov celej Európskej únie sa môže stanoviť na úrovni, ktorá je nižšia ako najnovšie konsolidované plány členských štátov.

               (8)

               Európsky akčný plán riadenia letovej prevádzky, živý dokument, ktorý predstavuje spoločne dohodnutý podrobný plán rozvoja, ako aj zavádzania SESAR, schválila Rada 30. marca 2009 (4). Plán obsahuje politickú víziu a cieľ Komisie na vysokej úrovni pre Jednotné európske nebo a jeho technologický pilier v kľúčových oblastiach výkonnosti, a to v oblasti bezpečnosti, životného prostredia, kapacity a efektívnosti nákladov, pričom stanovovanie cieľov výkonnosti pre celú Európsku úniu by sa malo považovať za súčasť procesu, ktorého cieľom je dosiahnuť tieto ciele.

               (9)

               Komisia by mala počas prvého referenčného obdobia systému výkonnosti využívajúc odporúčania EASA posúdiť a overiť kľúčové ukazovatele výkonnosti v oblasti bezpečnosti, aby sa zabezpečilo primerané zisťovanie, zmierňovanie a riadenie bezpečnostného rizika. Členské štáty by mali monitorovať a uverejňovať tieto kľúčové ukazovatele výkonnosti a môžu stanovovať zodpovedajúce ciele.

               (10)

               Podľa odôvodnenia 18, článkov 10 a 13, bodu 1.2 prílohy II a bodu 1 prílohy III k nariadeniu (EÚ) č. 691/2010 sa ciele vnútroštátnej výkonnosti alebo výkonnosti funkčného bloku vzdušného priestoru nemusia zhodovať s cieľmi výkonnosti celej Európskej únie, mali by im však zodpovedať. V plánoch vnútroštátnej výkonnosti alebo výkonnosti funkčného bloku vzdušného priestoru by sa mal tento súlad odrážať.

               (11)

               Komisia by mala posudzovať plány a ciele vnútroštátnej výkonnosti alebo výkonnosti funkčného bloku vzdušného priestoru globálne, so zreteľom na prvoradé bezpečnostné ciele, pričom by mala vyváženým spôsobom posudzovať každý cieľ v porovnaní s ostatnými a zohľadňovať odôvodnené kompromisy medzi jednotlivými oblasťami výkonnosti. V rámci tohto posudzovania by sa mali zohľadňovať miestne súvislosti, najmä v prípade štátov s nízkymi jednotkovými sadzbami alebo štátov, na ktoré sa vzťahuje „európsky mechanizmus podpory“, napr. už prijaté opatrenia na obmedzenie nákladov, plánované náklady na špecifické programy na zvýšenie výkonnosti v určitých oblastiach a špecifické podmienky vrátane úspechov, ako aj neúspechov. Podľa článku 13 ods. 1 nariadenia (EÚ) č. 691/2010 by sa pri posudzovaní malo náležite prihliadať na prípadný vývoj kontextu medzi dátumom prijatia cieľov celej Európskej únie a dátumom posúdenia. Pri posudzovaní by sa mal zohľadňovať aj pokrok, ktorý už dosiahli členské štáty po prijatí nariadenia Európskeho parlamentu a Rady (ES) č. 1070/2009 (5) v rôznych kľúčových oblastiach výkonnosti, a najmä v oblasti efektívnosti nákladov.

               (12)

               Podľa ustanovení nariadenia (ES) č. 1794/2006 by mali mať členské štáty možnosť preniesť zisky a straty, ktoré im vznikli až do roku 2011 vrátane.

               (13)

               Opatrenia ustanovené v tomto rozhodnutí sú v súlade so stanoviskom Výboru pre jednotné nebo,

         PRIJALA TOTO ROZHODNUTIE:
   Článok 1
   Ciele výkonnosti celej Európskej únie
   Ciele výkonnosti celej Európskej únie v referenčnom období, ktoré sa začína 1. januára 2012 a končí 31. decembra 2014, sú:
   a)   Cieľ v oblasti životného prostredia: zlepšenie ukazovateľa priemernej horizontálnej efektívnosti traťových letov v roku 2014 v porovnaní so stavom v roku 2009 o 0,75 percentuálneho bodu.
   b)   Cieľ v oblasti kapacity: skrátenie priemerného meškania riadenia toku letovej prevádzky na trati každého letu, aby v roku 2014 dosahovalo maximálne 0,5 min./let.
   c)   Cieľ efektívnosti nákladov: zníženie priemernej stanovenej jednotkovej sadzby celej Európskej únie za letecké traťové navigačné služby (vyjadrenej v reálnych hodnotách, EUR z roku 2009) z 59,97 EUR v roku 2011 na 53,92 EUR v roku 2014 s ročnými medzihodnotami 57,88 EUR v roku 2012 a 55,87 EUR v roku 2013.
   Článok 2
   Varovný prah
   1.   Varovný prah všetkých kľúčových ukazovateľov výkonnosti vzťahujúcich sa na referenčné obdobie výkonnosti, po ktorého prekročení sa môže uviesť do činnosti varovný mechanizmus uvedený v článku 18 nariadenia (ES) č. 691/2010, predstavuje odchýlka od predpovedí prevádzky uvedených v článku 3, ktorú zaznamenal orgán na preskúmanie výkonnosti v priebehu kalendárneho roka, najmenej o 10 % skutočnej letovej prevádzky.
   2.   Varovný prah vývoja nákladov ukazovateľa ich efektívnosti, po ktorého prekročení sa môže uviesť do činnosti varovný mechanizmus uvedený v článku 18 nariadenia (ES) č. 691/2010, predstavuje odchýlka od referenčných stanovených nákladov uvedených v článku 3, ktorú zaznamenal orgán na preskúmanie výkonnosti v priebehu kalendárneho roka, najmenej o 10 % skutočných nákladov na úrovni celej Európskej únie.
   Článok 3
   Predpoklady
   Články 1 a 2 tohto rozhodnutia vychádzajú z týchto predpokladov:

               1.

               Predpokladaná letová prevádzka na úrovni celej Európskej únie vyjadrená v traťových obslužných jednotkách: 108 776 000 v roku 2012, 111 605 000 v roku 2013 a 114 610 000 v roku 2014.

               2.

               Referenčné stanovené náklady predpovedané na úrovni celej Európskej únie (vyjadrené v reálnych hodnotách, eurách z roku 2009): 6 296 000 000 v roku 2012, 6 234 000 000 v roku 2013 a 6 179 000 000 v roku 2014.

         Článok 4
   Preskúmanie cieľov celej Európskej únie
   V súlade s článkom 16 ods. 1 nariadenia (EÚ) č. 691/2010 Komisia rozhodne o preskúmaní cieľov celej Európskej únie stanovených v článku 1, ak má pred začiatkom referenčného obdobia podstatný dôkaz, že počiatočné údaje, predpoklady a/alebo odôvodnenia použité na stanovenie pôvodných cieľov celej Európskej únie už neplatia.
   Článok 5
   Nadobudnutie účinnosti
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie. Plány vnútroštátnej výkonnosti alebo výkonnosti funkčného bloku vzdušného priestoru prijaté po 1. januári 2012 sa uplatňujú retroaktívne od prvého dňa referenčného obdobia.

      V Bruseli 21. februára 2011

            Za Komisiu

            predseda

         José Manuel BARROSO

      (1)  Ú. v. EÚ L 96, 31.3.2004, s. 1.

      (2)  Ú. v. EÚ L 201, 3.8.2010, s. 1.

      (3)  Ú. v. EÚ L 341, 7.12.2006, s. 3.

      (4)  Rozhodnutie Rady 2009/320/ES (Ú. v. EÚ L 95, 9.4.2009, s. 41).

      (5)  Ú. v. EÚ L 300, 14.11.2009, s. 34.


title: 2005/453/ES, Euratom: Rozhodnutie Rady z 13. júna 2005, ktorým sa vymenúva člen Európskeho hospodárskeho a sociálneho výboru

text:
               23.6.2005

               SK

               Úradný vestník Európskej únie

               L 160/24

         ROZHODNUTIE RADY
   z 13. júna 2005,
   ktorým sa vymenúva člen Európskeho hospodárskeho a sociálneho výboru
   (2005/453/ES, Euratom)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 259,
   so zreteľom na Zmluvu o založení Európskeho spoločenstva pre atómovú energiu, a najmä na jej článok 167,
   so zreteľom na rozhodnutie Rady 2002/758/ES, Euratom zo 17. septembra 2002, ktorým sa vymenúvajú členovia Hospodárskeho a sociálneho výboru na obdobie od 21. septembra 2002 do 20. septembra 2006 (1),
   so zreteľom na nomináciu predloženú litovskou vládou,
   so zreteľom na stanovisko Komisie,
   keďže:
   Odstúpením pána Arvydasa ŽYGISA, ktoré bolo Rade oznámené 10. januára 2005, sa uvoľnilo jedno miesto člena v Európskom hospodárskom a sociálnom výbore,
   ROZHODLA TAKTO:
   Článok 1
   Pán Vitas MAČIULIS je vymenovaný za člena Európskeho hospodárskeho a sociálneho výboru ako náhrada za pána Arvydasa ŽYGISA na zvyšný čas jeho funkčného obdobia, ktoré trvá do 20. septembra 2006.
   Článok 2
   Toto rozhodnutie sa uverejní v Úradnom vestníku Európskej únie.
   Nadobúda účinnosť dňom jeho prijatia.

      V Luxemburgu 13. júna 2005

            Za Radu

            predseda

         J. ASSELBORN

      (1)  Ú. v. ES L 253, 21.9.2002, s. 9.


title: Rozhodnutie Rady 2014/145/SZBP zo 17. marca 2014 o reštriktívnych opatreniach vzhľadom na konanie, ktorým sa narúša alebo ohrozuje územná celistvosť, zvrchovanosť a nezávislosť Ukrajiny

text:
               17.3.2014

               SK

               Úradný vestník Európskej únie

               L 78/16

      ROZHODNUTIE RADY 2014/145/SZBP
   zo 17. marca 2014
   o reštriktívnych opatreniach vzhľadom na konanie, ktorým sa narúša alebo ohrozuje územná celistvosť, zvrchovanosť a nezávislosť Ukrajiny
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 29,
   keďže:

               (1)

               Hlavy štátov alebo predsedovia vlád členských štátov Únie 6. marca 2014 dôrazne odsúdili nevyprovokované narušenie ukrajinskej suverenity a územnej celistvosti zo strany Ruskej federácie a Ruskú federáciu vyzvali, aby bezodkladne stiahla svoje ozbrojené sily do oblastí ich stáleho rozmiestnenia v súlade s príslušnými dohodami. Vyzvali Ruskú federáciu, aby umožnila bezodkladný prístup medzinárodným pozorovateľom. Hlavy štátov alebo predsedovia vlád sa domnievajú, že rozhodnutie Najvyššej rady Krymskej autonómnej republiky uskutočniť referendum o budúcom štatúte tohto územia je v rozpore s ukrajinskou ústavou, a preto nezákonné.

               (2)

               Hlavy štátov alebo predsedovia vlád sa rozhodli podniknúť kroky vrátane tých, ktoré Rada naplánovala na zasadnutí 3. marca 2014, a to konkrétne pozastaviť dvojstranné rozhovory s Ruskou federáciou o vízových záležitostiach, ako aj rozhovory s Ruskou federáciou o novej všeobecnej dohode, ktorou by sa nahradila súčasná dohoda o partnerstve a spolupráci.

               (3)

               Hlavy štátov alebo predsedovia vlád zdôraznili, že riešenie krízy by sa malo nájsť prostredníctvom rokovaní medzi vládou Ukrajiny a vládou Ruskej federácie, ako aj prostredníctvom možných viacstranných mechanizmov, a že ak sa takéto výsledky nedosiahnu v obmedzenom časovom rámci, Únia rozhodne o ďalších opatreniach, akými sú napríklad zákaz cestovania, zmrazenie aktív a zrušenie samitu EÚ a Ruska.

               (4)

               Za súčasných okolností by sa mal uplatniť zákaz cestovania a zmrazenie aktív na osoby zodpovedné za konanie, ktorým sa narúša alebo ohrozuje územná celistvosť, zvrchovanosť a nezávislosť Ukrajiny, a to aj za konanie o budúcom statuse ktorejkoľvek časti územia, ktoré sú v rozpore s ukrajinskou ústavou, a na osoby, subjekty alebo orgány s nimi spojené.

               (5)

               Na vykonanie určitých opatrení je potrebná ďalšia činnosť Únie,

         PRIJALA TOTO ROZHODNUTIE:
   Článok 1
   1.   Členské štáty prijmú opatrenia potrebné na zabránenie vstupu fyzických osôb zodpovedných za konanie, ktorým sa narúša alebo ohrozuje územná celistvosť, zvrchovanosť a nezávislosť Ukrajiny, a fyzických osôb s nimi spojených, ktoré sa uvádzajú v prílohe, na svoje územie alebo ich prechodu cez toto územie.
   2.   Odsekom 1 sa členským štátom neukladá povinnosť odmietnuť vstup na svoje územie svojim štátnym príslušníkom.
   3.   Odsekom 1 nie sú dotknuté prípady, v ktorých je členský štát viazaný záväzkom medzinárodného práva, a to:

               a)

               ako hostiteľská krajina medzinárodnej medzivládnej organizácie;

               b)

               ako hostiteľská krajina medzinárodnej konferencie zvolanej Organizácie Spojených národov alebo pod jej záštitou;

               c)

               podľa mnohostrannej dohody, ktorou sa priznávajú výsady a imunity, alebo

               d)

               podľa Zmluvy o zmierení z roku 1929 (Lateránska dohoda), ktorú uzavreli Svätá stolica (Vatikánsky mestský štát ) a Taliansko.

         4.   Odsek 3 sa považuje za uplatniteľný aj v prípadoch, keď je členský štát hostiteľskou krajinou Organizácie pre bezpečnosť a spoluprácu v Európe (OBSE).
   5.   Rada bude náležite informovaná o všetkých prípadoch, v ktorých členské štáty udelia výnimku podľa odsekov 3 alebo 4.
   6.   Členské štáty môžu udeliť výnimky z opatrení uložených podľa odseku 1, ak je vycestovanie odôvodnené naliehavou humanitárnou potrebou alebo účasťou na medzivládnych zasadnutiach a na zasadnutiach, ktoré podporuje alebo organizuje Únia alebo ktoré organizuje členský štát vykonávajúci predsedníctvo v OBSE a na ktorých sa vedie politický dialóg, ktorým sa priamo podporujú politické ciele reštriktívnych opatrení vrátane podpory územnej celistvosti, zvrchovanosti a nezávislosti Ukrajiny.
   7.   Členský štát, ktorý si želá udeliť výnimky uvedené v odseku 6, to písomne oznámi Rade. Výnimka sa považuje za udelenú, ak jeden alebo viac členov Rady nevznesie písomne námietku do dvoch pracovných dní od doručenia oznámenia o navrhovanej výnimke. V prípade, že jeden alebo viacerí členovia Rady vznesú námietku, môže o udelení navrhovanej výnimky kvalifikovanou väčšinou rozhodnúť Rada.
   8.   Ak členský štát povolí osobám uvedeným na zozname v prílohe vstup na svoje územie alebo prechod cez svoje územie podľa odsekov 3, 4, 6 a 7, toto povolenie sa obmedzí na účel, na ktorý sa udeľuje, a na osoby, ktorých sa týka.
   Článok 2
   1.   Zmrazujú sa všetky finančné prostriedky a hospodárske zdroje, ktoré patria fyzickým osobám zodpovedným za konanie narúšajúce alebo ohrozujúce územnú celistvosť, zvrchovanosť a nezávislosť Ukrajiny, ako aj finančné prostriedky a hospodárske zdroje, ktoré sú v ich držbe alebo pod ich kontrolou, a fyzickým alebo právnickým osobám, subjektom alebo orgánom s nimi spojeným, ktoré sa uvádzajú v prílohe.
   2.   Fyzickým alebo právnickým osobám, subjektom alebo orgánom uvedeným v prílohe sa priamo ani nepriamo nesprístupnia žiadne finančné prostriedky ani hospodárske zdroje, a to ani v ich prospech.
   3.   Príslušný orgán členského štátu môže povoliť uvoľnenie určitých zmrazených finančných prostriedkov alebo hospodárskych zdrojov alebo sprístupnenie určitých finančných prostriedkov alebo hospodárskych zdrojov za podmienok, ktoré považuje za vhodné, a potom, ako dospeje k záveru, že dané finančné prostriedky alebo hospodárske zdroje sú:

               a)

               potrebné na uspokojenie základných potrieb osôb uvedených v prílohe a ich nezaopatrených rodinných príslušníkov vrátane platieb za potraviny, nájom alebo hypotéku, lieky a lekárske ošetrenie, úhrady daní, poistného a poplatkov za verejné služby;

               b)

               určené výlučne na úhradu primeraných honorárov a náhradu výdavkov, ktoré vznikli v súvislosti s poskytovaním právnych služieb;

               c)

               určené výlučne na úhradu poplatkov alebo nákladov na služby spojené s bežným vedením alebo správou zmrazených finančných prostriedkov alebo hospodárskych zdrojov; alebo

               d)

               potrebné na mimoriadne výdavky pod podmienkou, že príslušný orgán oznámil príslušným orgánom ostatných členských štátov a Komisii aspoň dva týždne pred udelením povolenia dôvody, na základe ktorých sa domnieva, že by osobitné povolenie malo byť udelené.

         Dotknutý členský štát informuje ostatné členské štáty a Komisiu o všetkých povoleniach udelených podľa tohto odseku.
   4.   Odchylne od odseku 1 môžu príslušné orgány členského štátu povoliť uvoľnenie určitých zmrazených finančných prostriedkov alebo hospodárskych zdrojov, ak sú splnené tieto podmienky:

               a)

               na finančné prostriedky alebo hospodárske zdroje sa vzťahuje arbitrážne rozhodnutie, ktoré bolo vydané pred dátumom zaradenia osoby, subjektu alebo orgánu uvedených v odseku 1 do prílohy, alebo sa na ne vzťahuje súdne alebo správne rozhodnutie vydané v Únii, alebo súdne rozhodnutie vykonateľné v dotknutom členskom štáte pred uvedeným dátumom alebo po ňom;

               b)

               finančné prostriedky alebo hospodárske zdroje sa použijú výlučne na uspokojenie pohľadávok zabezpečených takýmto rozhodnutím alebo uznaných v takomto rozhodnutí za platné, a to v rámci obmedzení stanovených príslušnými zákonmi a právnymi predpismi, ktorými sa riadia práva osôb s takýmito pohľadávkami;

               c)

               rozhodnutie nie je v prospech fyzickej alebo právnickej osoby, subjektu alebo orgánu uvedeného v prílohe; a

               d)

               uznanie takéhoto rozhodnutia nie je v rozpore s verejným poriadkom dotknutého členského štátu.

         Dotknutý členský štát informuje ostatné členské štáty a Komisiu o všetkých povoleniach udelených podľa tohto odseku.
   5.   Odsek 1 nebráni tomu, aby fyzická alebo právnická osoba, subjekt alebo orgán uvedené na zozname vykonali platbu splatnú na základe zmluvy, ktorá sa uzavrela pred dátumom, kedy boli takáto fyzická alebo právnická osoba, subjekt alebo orgán zaradené na zoznam v prílohe, pod podmienkou, že dotknutý členský štát dospel k záveru, že príjemcom platby nie je priamo ani nepriamo fyzická alebo právnická osoba, subjekt alebo orgán uvedené v odseku 1.
   6.   Odsek 2 sa neuplatňuje, ak sa na zmrazené účty pripisujú:

               a)

               úroky alebo iné výnosy z týchto účtov;

               b)

               platby splatné na základe zmlúv, dohôd alebo záväzkov, ktoré sa uzavreli alebo vznikli pred dátumom, od ktorého tieto účty začali podliehať opatreniam ustanoveným v odsekoch 1 a 2; alebo

               c)

               platby splatné podľa súdneho, správneho alebo arbitrážneho rozhodnutia vydaného v Únii alebo vykonateľné v dotknutom členskom štáte,

         pod podmienkou, že sa na takéto úroky, iné výnosy a platby naďalej vzťahujú opatrenia ustanovené v odseku 1.
   Článok 3
   1.   Rada na návrh členského štátu alebo vysokého predstaviteľa Únie pre zahraničné veci a bezpečnostnú politiku rozhodne o stanovení a zmene zoznamu uvedeného v prílohe.
   2.   Rada oznámi rozhodnutie uvedené v odseku 1 vrátane dôvodov zaradenia na zoznam dotknutej fyzickej alebo právnickej osobe, subjektu alebo orgánu buď priamo, ak je jej adresa známa, alebo prostredníctvom uverejnenia oznámenia, a poskytne takejto osobe, subjektu alebo orgánu možnosť vyjadriť pripomienky.
   3.   V prípade predloženia pripomienok alebo zásadných nových dôkazov Rada preskúma rozhodnutie uvedené v odseku 1 a dotknutú osobu, subjekt alebo orgán o tom príslušným spôsobom informuje.
   Článok 4
   1.   V prílohe sa uvádzajú dôvody, na základe ktorých boli fyzické alebo právnické osoby, subjekty alebo orgány uvedené v článku 1 ods. 1 a článku 2 ods. 1 zaradené na zoznam.
   2.   Okrem toho sa v prílohe, pokiaľ možno, uvádzajú informácie potrebné na identifikáciu dotknutých fyzických alebo právnických osôb, subjektov alebo orgánov. V prípade fyzických osôb môžu tieto informácie zahŕňať mená vrátane prezývok, dátum a miesto narodenia, štátnu príslušnosť, číslo cestovného pasu a preukazu totožnosti, pohlavie, adresu, ak je známa, a funkciu alebo povolanie. V prípade právnických osôb, subjektov alebo orgánov môžu takéto informácie zahŕňať názvy, miesto a dátum registrácie, registračné číslo a miesto vykonávania činnosti.
   Článok 5
   S cieľom maximalizovať účinok opatrení uvedených v článku 1 ods. 1 a článku 2 ods. 1 Únia vyzve tretie štáty, aby prijali reštriktívne opatrenia podobné tým, ktoré sú ustanovené v tomto rozhodnutí.
   Článok 6
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
   Toto rozhodnutie sa uplatňuje do 17. septembra 2014.
   Toto rozhodnutie podlieha neustálej revízii. Ak Rada dospeje k záveru, že jeho ciele neboli dosiahnuté, podľa potreby sa obnoví alebo zmení.

      V Bruseli 17. marca 2014

            Za Radu

            predsedníčka

         C. ASHTON

      PRÍLOHA

         Zoznam osôb, subjektov a orgánov uvedených v článkoch 1 a 2

                  Meno

                  Informácie o totožnosti

                  Odôvodnenie

                  Dátum zaradenia na zoznam

                  1.

                  Sergey Valeryevich Aksyonov

                  dátum nar.: 26. 11. 1972

                  Aksyonov bol zvolený za „predsedu krymskej vlády” v krymskej najvyššej rade 27. februára 2014 za prítomnosti proruských ozbrojencov. Jeho „zvolenie” vyhlásil Oleksandr Turchynov 1. marca za neústavné. Aktívne loboval za „referendum”, ktoré sa konalo 16. marca 2014.

                  17.3.2014

                  2.

                  Vladimir Andreevich Konstantinov

                  dátum nar.: 19. 3. 1967

                  Ako predseda Najvyššej rady Krymskej autonómnej republiky zohrával Konstantinov dôležitú úlohu pri rozhodovaní najvyššej rady o „referende” proti územnej celistvosti Ukrajiny a vyzýval voličov, aby volili za nezávislosť Krymu.

                  17.3.2014

                  3.

                  Rustam Ilmirovich Temirgaliev

                  dátum nar.: 15. 8. 1976

                  Ako podpredseda Rady ministrov Krymu zohrával významnú úlohu pri rozhodovaní najvyššej rady o „referende” proti územnej celistvosti Ukrajiny. Aktívne sa angažoval za začlenenie Krymu do Ruskej federácie.

                  17.3.2014

                  4.

                  Deniz Valentinovich Berezovskiy

                  dátum nar.: 15. 7. 1974

                  Berezovskiy bol 1. marca 2014 vymenovaný za veliteľa ukrajinských námorných síl a zároveň zložil prísahu Krymským ozbrojeným silám, čím porušil prísahu. Ukrajinská generálna prokuratúra ho začala vyšetrovať za zradu.

                  17.3.2014

                  5.

                  Aleksei Mikhailovich Chaliy

                  dátum nar.: 13. 6. 1961

                  Chaliy sa 23. februára 2014 stal „starostom Sevastopoľu” na základe ľudovej podpory a toto „zvolenie” prijal. Aktívne sa angažoval, aby sa Sevastopoľ po referende, ktoré sa konalo 16. marca 2014, stal samostanou časťou Ruskej federácie.

                  17.3.2014

                  6.

                  Pyotr Anatoliyovych Zima

                  „Predseda vlády“ Aksyonov vymenoval Zimu 3. marca 2014 za nového riaditeľa Krymskej bezpečnostnej služby (SBU) a Zima svoje vymenovanie prijal. Poskytol dôležité informácie vrátane databázy Ruskej spravodajskej službe (SBU). Tieto informácie zahŕňali informácie o euro-majdanských aktivistoch a ochrancoch ľudských práv na Kryme. Zohrával dôležitú úlohu pri bránení ukrajinským orgánom v kontrole krymského územia.
                  Bývalí dôstojníci SBU na Kryme vyhlásili 11. marca 2014 vytvorenie nezávislej Krymskej bezpečnostnej služby.

                  17.3.2014

                  7.

                  Yuriy Zherebtsov

                  Poradca predsedu krymskej najvyššej rady, jeden z hlavných organizátorov „referenda“ zo 16. marca 2014 proti územnej celistvosti Ukrajiny.

                  17.3.2014

                  8.

                  Sergey Pavlovych Tsekov

                  dátum nar.: 28. 3. 1953

                  Podpredseda najvyššej rady; spolu so Sergeyom Aksyonovom inicioval nezákonné rozpustenie vlády Krymskej autonómnej republiky. Do tohto úsilia pod hrozbou prepustenia zatiahol Vladimira Konstantinova. Verejne priznal, že krymskí poslanci iniciovali pozvanie ruských vojakov, aby sa zmocnili krymskej najvyššej rady. Bol jedným z prvých krymských vedúcich predstaviteľov, ktorý verejne požadoval anexiu Krymu k Rusku.

                  17.3.2014

                  9.

                  Ozerov, Viktor Alekseevich

                  dátum nar.: 5.1.1958 v Abakane, Chakasko

                  Predseda bezpečnostného a obranného výboru Federálnej rady Ruskej federácie.
                  Ozerov 1. marca 2014 v mene Výboru federálnej rady pre bezpečnosť a obranu verejne vo federálnej rade podporil nasadenie ruských síl na Ukrajine.

                  17.3.2014

                  10.

                  Dzhabarov, Vladimir Michailovich

                  dátum nar.: 29.9.1952

                  Prvý podpredseda Výboru Federálnej rady Ruskej federácie pre medzinárodné záležitosti.
                  Dzhabarov 1. marca 2014 v mene Výboru federálnej rady pre medzinárodné záležitosti verejne vo federálnej rade podporil nasadenie ruských síl na Ukrajine.

                  17.3.2014

                  11.

                  Klishas, Andrei Aleksandrovich

                  dátum nar.: 9.11.1972 vo Sverdlovsku

                  Predseda Výboru Federálnej rady Ruskej federácie pre ústavné právo.
                  Klishas 1. marca 2014 verejne vo federálnej rade podporil nasadenie ruských síl na Ukrajine. Vo verejných vyhláseniach sa snažil zdôvodniť ruskú vojenskú intervenciu na Ukrajine tým, že „ukrajinský prezident podporuje výzvu krymských orgánov prezidentovi Ruskej federácie na poskytnutie všezahŕňajúcej pomoci na obranu občanov Krymu ”.

                  17.3.2014

                  12.

                  Ryzhkov, Nikolai Ivanovich

                  dátum nar.: 28.9.1929 v Dulejevke, Donecká oblasť, Ukrajinská SSR

                  Člen Výboru Federálnej rady Ruskej federácie pre federálne záležitosti, regionálnu politiku a sever.
                  Ryzhkov 1. marca 2014 verejne vo federálnej rade podporil nasadenie ruských síl na Ukrajine.

                  17.3.2014

                  13.

                  Bushmin, Evgeni Viktorovich

                  dátum nar.: 4.10.1958 v Lopatine, Sergačinská oblasť, Ruská SFSR

                  Podpredseda Federálnej rady Ruskej federácie.
                  Bushmin 1. marca 2014 verejne vo federálnej rade podporil nasadenie ruských síl na Ukrajine.

                  17.3.2014

                  14.

                  Totoonov, Aleksandr Borisovich

                  dátum nar.: 3.3.1957 v Ordzhonikidze, Severné Osetsko

                  Člen Výboru Federálnej rady Ruskej federácie pre kultúru, vedu a informácie.
                  Totoonov 1. marca 2014 verejne vo federálnej rade podporil nasadenie ruských síl na Ukrajine.

                  17.3.2014

                  15.

                  Panteleev, Oleg Evgenevich

                  dátum nar.: 21.7.1952 v Žitnikovskom, Kurganská oblasť

                  Prvý podpredseda Výboru pre parlamentné záležitosti.
                  Panteleev 1. marca 2014 verejne vo federálnej rade podporil nasadenie ruských síl na Ukrajine.

                  17.3.2014

                  16.

                  Mironov, Sergei Mikhailovich

                  dátum nar.: 14.2.1953 v Puškine, Leningradská oblasť

                  Člen rady Štátnej dumy; vedúci predstaviteľ frakcie Spravodlivé Rusko v Dume.
                  Iniciátor zákona, ktorým sa Ruskej federácii umožnilo prijať do svojho usporiadania pod zámienkou ochrany ruských občanov územia cudzej krajiny bez jej súhlasu alebo bez medzinárodnej zmluvy.

                  17.3.2014

                  17.

                  Zheleznyak, Sergei Vladimirovich

                  dátum nar.: 30.7.1970 v Sankt Petersburgu (bývalý Leningrad)

                  Podpredseda Štátnej dumy Ruskej federácie.
                  Aktívne podporuje nasadenie ruských ozbrojených síl na Ukrajine a anexiu Krymu. Osobne viedol demonštrácie na podporu nasadenia ruských ozbrojených síl na Ukrajine.

                  17.3.2014

                  18.

                  Slutski, Leonid Eduardovich

                  dátum nar.: 4.01.1968 v Моskve

                  Predseda Výboru Štátnej dumy Ruskej federácie pre Spoločenstvo nezávislých štátov (SNŠ) (člen Liberálno-demokratickej strany Ruska).
                  Aktívne podporuje nasadenie ruských ozbrojených síl na Ukrajine a anexiu Krymu.

                  17.3.2014

                  19.

                  Vitko, Aleksandr Viktorovich

                  dátum nar.: 13.9.1961 vo Vitebsku (Bieloruská SSR)

                  Veliteľ čiernomorskej flotily, viceadmirál.
                  Zodpovedný za velenie ruským silám, ktoré okupovali ukrajinské zvrchované územie.

                  17.3.2014

                  20.

                  Sidorov, Anatoliy Alekseevich

                  Veliteľ ruského západného vojenského okruhu, ktorého jednotky boli nasadené na Kryme.
                  Je zodpovedný za časť ruskej vojenskej prítomnosti na Kryme, ktorá narúša zvrchovanosť Ukrajiny, a pomáhal krymským orgánom pri zabraňovaní verejným demonštráciám proti snahám o referendum a pripojenie k Rusku.

                  17.3.2014

                  21.

                  Galkin, Aleksandr

                  Ruský južný vojenský okruh, ktorého jednotky sú na Kryme; pod Galkinovym velením sa nachádza čiernomorská flotila; cez južný vojenský okruh prišla na Krym veľká časť ozbrojených jednotiek.
                  Veliteľ južného vojenského okruhu. Jeho jednotky sú nasadené na Kryme. Je zodpovedný za časť ruskej vojenskej prítomnosti na Kryme, ktorá narúša zvrchovanosť Ukrajiny, a pomáhal krymským orgánom pri zabraňovaní verejným demonštráciám proti snahám o referendum a pripojenie k Rusku. Okrem toho patrí pod velenie tohto okruhu aj čiernomorská flotila.

                  17.3.2014


title: 2012/547/EÚ, Euratom: Rozhodnutie Európskeho parlamentu z  10. mája 2012 o absolutóriu za plnenie rozpočtu Výkonnej agentúry pre vzdelávanie, audiovizuálny sektor a kultúru za rozpočtový rok 2010

text:
               17.10.2012

               SK

               Úradný vestník Európskej únie

               L 286/86

         ROZHODNUTIE EURÓPSKEHO PARLAMENTU
   z 10. mája 2012
   o absolutóriu za plnenie rozpočtu Výkonnej agentúry pre vzdelávanie, audiovizuálny sektor a kultúru za rozpočtový rok 2010
   (2012/547/EÚ, Euratom)
   EURÓPSKY PARLAMENT,

               —

               so zreteľom na všeobecný rozpočet Európskej únie na rozpočtový rok 2010 (1),

               —

               so zreteľom na ročnú účtovnú závierku Európskej únie za rozpočtový rok 2010 [KOM(2011) 473 – C7-0256/2011) (2),

               —

               so zreteľom na ročnú účtovnú závierku Výkonnej agentúry pre vzdelávanie, audiovizuálny sektor a kultúru za rozpočtový rok 2010,

               —

               so zreteľom na správu Komisie o následných opatreniach k rozhodnutiam o udelení absolutória za rok 2009 [KOM(2011) 736] a na pracovné dokumenty útvarov Komisie pripojené k tejto správe [SEK(2011) 1350 a SEK(2011) 1351],

               —

               so zreteľom na výročnú správu Komisie pre orgán udeľujúci absolutórium o vnútorných auditoch vykonaných v roku 2010 [KOM(2011) 643] a na pracovný dokument útvarov Komisie pripojený k tejto správe [SEK(2011) 1189],

               —

               so zreteľom na správu Dvora audítorov o overení ročnej účtovnej závierky Výkonnej agentúry pre vzdelávanie, audiovizuálny sektor a kultúru za rozpočtový rok 2010 spolu s odpoveďami agentúry (3),

               —

               so zreteľom na vyhlásenie o vierohodnosti (4) vedenia účtov a zákonnosti a správnosti príslušných operácií, ktoré poskytol Dvor audítorov za rozpočtový rok 2010 v súlade s článkom 287 Zmluvy o fungovaní Európskej únie,

               —

               so zreteľom na odporúčanie Rady z 21. februára 2012 týkajúce sa udelenia absolutória výkonným agentúram za plnenie rozpočtu za rozpočtový rok 2010 (06084/2012 – C7-0052/2012), pričom Spojené kráľovstvo, Holandsko a Švédsko po prvýkrát odmietli odporučiť udelenie absolutória,

               —

               so zreteľom na články 317, 318 a 319 Zmluvy o fungovaní Európskej únie a článok 106a Zmluvy o Euratome,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho články 55, 145, 146 a 147,

               —

               so zreteľom na nariadenie Rady (ES) č. 58/2003 z 19. decembra 2002, ktoré stanovuje štatút výkonných orgánov, ktorým majú byť zverené niektoré úlohy v rámci riadenia programov Spoločenstva (6), a najmä na jeho článok 14 ods. 3,

               —

               so zreteľom na nariadenie Komisie (ES) č. 1653/2004 z 21. septembra 2004, ktorým sa na základe nariadenia Rady (ES) č. 58/2003 o štatúte výkonných agentúr, poverených určitými úlohami týkajúcich sa riadenia programov Spoločenstva, stanovuje vzorové finančné nariadenie pre výkonné agentúry (7), a najmä na jeho článok 66 prvý a druhý odsek,

               —

               so zreteľom na rozhodnutie Komisie 2005/56/ES zo 14. januára 2005, ktorým sa zriaďuje Výkonná agentúra pre vzdelávanie, audiovizuálny sektor a kultúru na riadenie činnosti Spoločenstva v oblasti vzdelávania, audiovizuálneho sektora a kultúry pri uplatňovaní nariadenia Rady (ES) č. 58/2003 (8),

               —

               so zreteľom na článok 76 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu a stanoviská príslušných výborov (A7-0098/2012),

               A.

               keďže podľa článku 17 ods. 1 Zmluvy o Európskej únii Komisia plní rozpočet a riadi programy a koná tak podľa článku 317 Zmluvy o fungovaní Európskej únie v spolupráci s členskými štátmi na vlastnú zodpovednosť v súlade so zásadou riadneho finančného hospodárenia,

               1.

               udeľuje riaditeľovi Výkonnej agentúry pre vzdelávanie, audiovizuálny sektor a kultúru absolutórium za plnenie rozpočtu výkonnej agentúry za rozpočtový rok 2010;

               2.

               uvádza svoje poznámky v uznesení, ktoré je neoddeliteľnou súčasťou rozhodnutí o absolutóriu za plnenie všeobecného rozpočtu Európskej únie za rozpočtový rok 2010, oddiel III – Komisia a výkonné agentúry;

               3.

               poveruje svojho predsedu, aby postúpil toto rozhodnutie spolu s rozhodnutím o absolutóriu za plnenie všeobecného rozpočtu Európskej únie za rozpočtový rok 2010, oddiel III – Komisia a uznesenie, ktoré je neoddeliteľnou súčasťou týchto rozhodnutí, riaditeľovi Výkonnej agentúry pre vzdelávanie, audiovizuálny sektor a kultúru, Rade, Komisii, Súdnemu dvoru Európskej únie a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ L 64, 12.3.2010.

      (2)  Ú. v. EÚ C 332, 14.11.2011, s. 1.

      (3)  Ú. v. EÚ C 366, 15.12.2011, s. 63.

      (4)  Ú. v. EÚ C 332, 14.11.2011, s. 134.

      (5)  Ú. v. ES L 248, 16.9.2002, s. 1.

      (6)  Ú. v. ES L 11, 16.1.2003, s. 1.

      (7)  Ú. v. EÚ L 297, 22.9.2004, s. 6.

      (8)  Ú. v. EÚ L 24, 27.1.2005, s. 35.


title: 2013/171/EÚ: Rozhodnutie Rady z  5. apríla 2013 , ktorým sa vymenúva španielsky člen Výboru regiónov

text:
               9.4.2013

               SK

               Úradný vestník Európskej únie

               L 99/16

         ROZHODNUTIE RADY
   z 5. apríla 2013,
   ktorým sa vymenúva španielsky člen Výboru regiónov
   (2013/171/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 305,
   so zreteľom na návrh španielskej vlády,
   keďže:

               (1)

               Rada 22. decembra 2009 a 18. januára 2010 prijala rozhodnutia 2009/1014/EÚ (1) a 2010/29/EÚ (2), ktorými sa vymenúvajú členovia a náhradníci Výboru regiónov na obdobie od 26. januára 2010 do 25. januára 2015.

               (2)

               V dôsledku skončenia funkčného obdobia pána Juana Ignacia ZOIDA ÁLVAREZA sa uvoľnilo jedno miesto člena Výboru regiónov,

         PRIJALA TOTO ROZHODNUTIE:
   Článok 1
   Za člena Výboru regiónov sa na zvyšný čas funkčného obdobia, ktoré trvá do 25. januára 2015, vymenúva:

               —

               pán Iñigo de la SERNA HERNÁIZ, Alcalde de Santander.

         Článok 2
   Toto rozhodnutie nadobúda účinnosť dňom jeho prijatia.

      V Bruseli 5. apríla 2013

            Za Radu

            predseda

         E. GILMORE

      (1)  Ú. v. EÚ L 348, 29.12.2009, s. 22.

      (2)  Ú. v. EÚ L 12, 19.1.2010, s. 11.


title: 2014/787/EÚ: Rozhodnutie Rady zo 7. novembra 2014 o pozícii, ktorá sa má prijať v mene Európskej únie v Spoločnom výbore EHP, pokiaľ ide o zmenu Protokolu 31 k Dohode o EHP o spolupráci v špecifických oblastiach mimo štyroch slobôd (Satelitná navigácia)

text:
               13.11.2014

               SK

               Úradný vestník Európskej únie

               L 328/52

         ROZHODNUTIE RADY
   zo 7. novembra 2014
   o pozícii, ktorá sa má prijať v mene Európskej únie v Spoločnom výbore EHP, pokiaľ ide o zmenu Protokolu 31 k Dohode o EHP o spolupráci v špecifických oblastiach mimo štyroch slobôd (Satelitná navigácia)

      (2014/787/EÚ)

   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 172 v spojení s jej článkom 218 ods. 9,
   so zreteľom na nariadenie Rady (ES) č. 2894/94 z 28. novembra 1994 o opatreniach na vykonávanie Dohody o Európskom hospodárskom priestore (1), a najmä na jeho článok 1 ods. 3,
   so zreteľom na návrh Európskej komisie,
   keďže:

               (1)

               Dohoda o Európskom hospodárskom priestore (2) (ďalej len „Dohoda o EHP“) nadobudla platnosť 1. januára 1994.

               (2)

               Podľa článku 98 Dohody o EHP sa na základe rozhodnutia Spoločného výboru EHP môže meniť, okrem iného, protokol 31 k tejto dohode.

               (3)

               Protokol 31 k Dohode o EHP obsahuje ustanovenia a opatrenia týkajúce sa spolupráce v špecifických oblastiach mimo štyroch slobôd.

               (4)

               Je vhodné rozšíriť spoluprácu zmluvných strán Dohody o EHP tak, aby zahŕňala nariadenie Európskeho parlamentu a Rady (EÚ) č. 1285/2013 (3).

               (5)

               Je vhodné, aby sa účasť štátov EZVO na činnostiach vyplývajúcich z nariadenia (EÚ) č. 1285/2013 začala od 1. januára 2014 bez ohľadu na to, kedy bude prijaté rozhodnutie Spoločného výboru EHP pripojené k tomuto rozhodnutiu alebo či bude po 10. júli 2014 oznámené splnenie prípadných ústavných požiadaviek nevyhnutných pre prijatie tohto rozhodnutia Spoločného výboru EHP.

               (6)

               Subjekty usadené v štátoch EZVO by mali byť oprávnené zúčastňovať sa na činnostiach, ktoré sa začnú pred nadobudnutím účinnosti rozhodnutia Spoločného výboru EHP pripojeného k tomuto rozhodnutiu. Náklady vynaložené na činnosti, ktorých vykonávanie sa začne po 1. januári 2014, sa môžu považovať za oprávnené za tých istých podmienok, aké platia v prípade nákladov vzniknutých subjektom usadeným v členských štátoch Únie, a to za predpokladu, že rozhodnutie Spoločného výboru EHP nadobudne účinnosť pred skončením príslušnej akcie.

               (7)

               Protokol 31 k Dohode o EHP by sa preto mal zodpovedajúcim spôsobom zmeniť.

               (8)

               Pozícia Únie v Spoločnom výbore EHP by preto mala byť založená na pripojenom návrhu rozhodnutia,

         PRIJALA TOTO ROZHODNUTIE:
   Článok 1
   Pozícia, ktorá sa má prijať v mene Európskej únie v Spoločnom výbore EHP k navrhovanej zmene Protokolu 31 k Dohode o EHP o spolupráci v špecifických oblastiach mimo štyroch slobôd, je založená na návrhu rozhodnutia Spoločného výboru EHP pripojenom k tomuto rozhodnutiu.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 7. novembra 2014

            Za Radu

            predseda

         P. C. PADOAN

      (1)  Ú. v. ES L 305, 30.11.1994, s. 6.

      (2)  Ú. v. ES L 1, 3.1.1994, s. 3.

      (3)  Nariadenie Európskeho parlamentu a Rady (EÚ) č. 1285/2013 z 11. decembra 2013 o zriadení a využívaní európskych systémov satelitnej navigácie, ktorým sa ruší nariadenie Rady (ES) č. 876/2002 a nariadenie Európskeho parlamentu a Rady (ES) č. 683/2008 (Ú. v. EÚ L 347, 20.12.2013, s. 1).

      NÁVRH
      ROZHODNUTIE SPOLOČNÉHO VÝBORU EHP č. …/2014
      z …,
      ktorým sa mení Protokol 31 k Dohode o EHP o spolupráci v špecifických oblastiach mimo štyroch slobôd
      SPOLOČNÝ VÝBOR EHP,
      so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej články 86 a 98,
      keďže:

                  (1)

                  Nórsko sa zúčastňuje na činnostiach vyplývajúcich z nariadenia Európskeho parlamentu a Rady (ES) č. 683/2008 (1) a finančne na ne prispieva prostredníctvom začlenenia uvedeného nariadenia do Protokolu 31 k Dohode o EHP.

                  (2)

                  Je vhodné rozšíriť spoluprácu zmluvných strán Dohody o EHP tak, aby zahŕňala nariadenie Európskeho parlamentu a Rady (EÚ) č. 1285/2013 z 11. decembra 2013 o zriadení a využívaní európskych systémov satelitnej navigácie, ktorým sa ruší nariadenie Rady (ES) č. 876/2002 a nariadenie Európskeho parlamentu a Rady (ES) č. 683/2008 (2).

                  (3)

                  Je vhodné, aby sa účasť štátov EZVO na činnostiach vyplývajúcich z nariadenia (EÚ) č. 1285/2013 začala od 1. januára 2014 bez ohľadu na to, kedy bude prijaté toto rozhodnutie je prijaté alebo či bude po 10. júli 2014 oznámené splnenie prípadných ústavných požiadaviek nevyhnutných pre prijatie tohto rozhodnutia.

                  (4)

                  Subjekty usadené v štátoch EZVO by mali byť oprávnené zúčastňovať sa na činnostiach, ktoré sa začnú pred nadobudnutím účinnosti tohto rozhodnutia. Náklady vynaložené na činnosti, ktorých vykonávanie sa začne po 1. januári 2014, sa môžu považovať za oprávnené za tých istých podmienok, aké platia v prípade nákladov vzniknutých subjektom usadeným v členských štátoch EÚ, a to za predpokladu, že toto rozhodnutie nadobudne účinnosť pred skončením príslušnej akcie.

                  (5)

                  Dohoda o spolupráci na systéme satelitnej navigácie medzi Európskou úniou a jej členskými štátmi a Nórskym kráľovstvom (3), ktorá bola podpísaná 22. septembra 2010, sa predbežne vykonáva od 1. mája 2011.

                  (6)

                  Protokol 31 k Dohode o EHP by sa preto mal zmeniť tak, aby umožňoval fungovanie tejto rozšírenej spolupráce od 1. januára 2014. Vzhľadom na hospodárske obmedzenia Islandu by však mala byť jeho účasť na programe dočasne pozastavená,

            PRIJAL TOTO ROZHODNUTIE:
      Článok 1
      V článku 1 Protokolu 31 k Dohode o EHP sa za odsek 8a vkladá tento text:

                     „8aa.

                                 a)

                                 Štáty EZVO sa od 1. januára 2014 zúčastňujú na činnostiach, ktoré môžu vyplynúť z tohto aktu Únie:

                                             —

                                                32013 R 1285: nariadenie Európskeho parlamentu a Rady (EÚ) č. 1285/2013 z 11. decembra 2013 o zriadení a využívaní európskych systémov satelitnej navigácie, ktorým sa ruší nariadenie Rady (ES) č. 876/2002 a nariadenie Európskeho parlamentu a Rady (ES) č. 683/2008 (Ú. v. EÚ L 347, 20.12.2013, s. 1).

                                 b)

                                 Štáty EZVO finančne prispievajú na činnosti uvedené v písm. a) v súlade s článkom 82 ods. 1 písm. a) Protokolu 32 k dohode.

                                 c)

                                 Náklady na rozšírenie zemepisného pokrytia systému EGNOS na územia zúčastnených štátov EZVO znášajú štáty EZVO ako súčasť finančného príspevku na činnosti uvedené v písm. a). Toto rozšírenie pokrytia je podmienené technickou uskutočniteľnosťou a nesmie spôsobiť odklad rozšírenia zemepisného pokrytia systému EGNOS na celé územie členských štátov EÚ, ktoré sa geograficky nachádzajú v Európe.

                                 d)

                                 Na úrovni projektu majú inštitúcie, podniky, organizácie a štátni príslušníci štátov EZVO práva uvedené v článku 81 písm. d) dohody.

                                 e)

                                 Náklady vynaložené na činnosti, ktorých vykonávanie sa začne po 1. januári 2014, sa môžu považovať za oprávnené od začatia činnosti podľa dohody o grante alebo príslušného rozhodnutia o pridelení grantu za predpokladu, že rozhodnutie Spoločného výboru EHP č. …/2014 z … nadobudne účinnosť pred skončením príslušnej akcie.

                                 f)

                                 Štáty EZVO sa zúčastňujú v plnom rozsahu, avšak bez hlasovacieho práva, na práci všetkých výborov Únie, ktoré pomáhajú Európskej komisii pri riadení, rozvoji a vykonávaní činností uvedených v písmene a).
                                 Účasť štátov EZVO vo výboroch Únie a v expertných skupinách, ktoré pomáhajú Európskej komisii najmä v otázkach bezpečnosti vo vzťahu k činnostiam uvedeným v písm. a), je upravená v rokovacom poriadku týchto výborov a skupín.

                                 g)

                                 Tento odsek sa nevzťahuje na Lichtenštajnsko.

                                 h)

                                 Pokiaľ ide o Island, uplatňovanie tohto odseku sa pozastavuje dovtedy, kým Spoločný výbor EHP nerozhodne inak.“

      Článok 2
      Toto rozhodnutie nadobúda účinnosť dňom nasledujúcim po doručení posledného oznámenia podľa článku 103 ods. 1 Dohody o EHP (4).
      Uplatňuje sa od 1. januára 2014.
      Článok 3
      Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.

         V Bruseli

               Za Spoločný výbor EHP

               predseda

               tajomníci

               Spoločného výboru EHP

         (1)  Ú. v. EÚ L 196, 24.7.2008, s. 1.

         (2)  Ú. v. EÚ L 347, 20.12.2013, s. 1.

         (3)  Ú. v. EÚ L 283, 29.10.2010, s. 12.

         (4)  [Ústavné požiadavky neboli oznámené.] [Ústavné požiadavky boli oznámené.]


title: 2012/217/EÚ: Rozhodnutie Rady z  24. apríla 2012 , ktorým sa vymenúva sedem francúzskych členov a jedenásť francúzskych náhradníkov Výboru regiónov

text:
               26.4.2012

               SK

               Úradný vestník Európskej únie

               L 114/20

         ROZHODNUTIE RADY
   z 24. apríla 2012,
   ktorým sa vymenúva sedem francúzskych členov a jedenásť francúzskych náhradníkov Výboru regiónov
   (2012/217/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 305,
   so zreteľom na návrh francúzskej vlády,
   keďže:

               (1)

               Rada 22. decembra 2009 a 18. januára 2010 prijala rozhodnutia 2009/1014/EÚ (1) a 2010/29/EÚ (2), ktorými sa vymenúvajú členovia a náhradníci Výboru regiónov na obdobie od 26. januára 2010 do 25. januára 2015.

               (2)

               V dôsledku skončenia funkčného obdobia pani Claude du GRANRUTOVEJ, pána Alaina LE VERNA, pána Daniela PERCHERONA, pána Jeana PRORIOLA, pána Camillea de ROCCA SERRA, pána Alaina ROUSSETA a pána Angea SANTINIHO sa uvoľnilo sedem miest členov Výboru regiónov.

               (3)

               V dôsledku skončenia funkčného obdobia pána Jacquesa AUXIETTEA, pána Jeana -Paula BACHYHO, pani Martine CALDEROLIOVEJ-LOTZOVEJ, pani Anne-Marie COMPARINIOVEJ, pána Jean-Jacquesa FRITZA, pána Claudea GEWERCA, pani Arlette GROSSKOSTOVEJ, pána Antoina KARAMA, pána Martina MALVYHO, pána Michela NEUGNOTA a pani Élisabeth THÉVENONOVEJ-DURANTINOVEJ sa uvoľnilo jedenásť miest náhradníkov Výboru regiónov,

         PRIJALA TOTO ROZHODNUTIE:
   Článok 1
   Na zvyšný čas funkčného obdobia, ktoré trvá do 25. januára 2015, sa vymenúvajú do Výboru regiónov:

               a)

               za členov:

                           —

                           pán François DECOSTER, Conseiller régional du Nord Pas-de-Calais

                           —

                           pán Jean-Paul DENANOT, Conseiller régional du Limousin

                           —

                           pán Claude GEWERC, Conseiller régional de Picardie

                           —

                           pani Annabelle JAEGER, Conseillère régionale de Provence-Alpes-Côte d’Azur

                           —

                           pán Pascal MANGIN, Conseiller régional d’Alsace

                           —

                           pán Didier ROBERT, Conseiller régional de la Réunion

                           —

                           pán Stéphan ROSSIGNOL, Conseiller régional du Languedoc Roussillon

                     a

               b)

               za náhradníkov:

                           —

                           pán Laurent BEAUVAIS, Conseiller régional de Basse-Normandie

                           —

                           pani Caroline CAYEUX, Conseillère régionale de Picardie

                           —

                           pani Nathalie COLIN-OESTERLE, Conseillère régionale de Lorraine

                           —

                           pán Mathieu DARNAUD, Conseiller régional de Rhône-Alpes

                           —

                           pani Marie-Marguerite DUFAY, Conseillère régionale de Franche-Comté

                           —

                           pán Nicolas FLORIAN, Conseiller régional d’Aquitaine

                           —

                           pani Peggy KANÇAL, Conseillère régionale d’Aquitaine

                           —

                           pán Alain LE VERN, Conseiller régional de Haute-Normandie

                           —

                           pán Victorin LUREL, Conseiller régional de Guadeloupe

                           —

                           pán Daniel PERCHERON, Conseiller régional du Nord Pas-de-Calais

                           —

                           pán Christophe ROSSIGNOL, Conseiller régional du Centre.

         Článok 2
   Toto rozhodnutie nadobúda účinnosť dňom jeho prijatia.

      V Luxemburgu 24. apríla 2012

            Za Radu

            predseda

         N. WAMMEN

      (1)  Ú. v. EÚ L 348, 29.12.2009, s. 22.

      (2)  Ú. v. EÚ L 12, 19.1.2010, s. 11.